
TERMO PLOIEŞTI SRL

         



CONTRACT DE EXECUȚIE LUCRĂRI

         În temeiul prevederilor Legii nr. 99/2016 privind achizițiile sectoriale s-a organizat procedura de achizitie directa prin anunt publicitar pe website-ul propriu  nr. _______________ în urma căreia s-a fost încheiat prezentul contract de execuție lucrări („Contract”) de către şi între:

PĂRŢILE CONTRACTANTE:

[bookmark: _Hlk132015798]TERMO PLOIEŞTI SRL cu sediul social în Municipiul Ploiești, str. Vlad Țepeș, nr. 37, județul Prahova şi punct de lucru situat în Com. Brazi, sat Brazii de Sus, str. Trandafirilor, nr. 89, Jud. Prahova, e-mail office@termoploiesti.ro, înregistrată la Registrul Comerțului sub nr. J2022002749293/26.02.2025,  cod fiscal RO46877331, cont bancar RO75 BRDE 300S V003 9411 3000, deschis la BRD – Sucursala PLOIEŞTI reprezentată prin Mihai-Bogdan Becheanu, în calitate de Director General, denumită în continuare Beneficiar, pe de o parte,

şi
 
[bookmark: _Hlk132015761]_______________________, cu sediul social în __________, sect. ___, str. ____________, nr. ________, telefon/fax ___________, e-mail: __________ , înregistrată la ORC sub nr. ____________, cod fiscal ____________ , cont bancar ___________, deschis la Banca __________, reprezentat prin ___________ , în calitate de _____________, denumit în continuare Executant, pe de altă parte,

Fiecare denumita individual „Partea” şi împreună „Părțile” 

AVȂND ÎN VEDERE CĂ:

A.	Beneficiarul dorește ca Executantul să execute Lucrările în conformitate cu termenii şi condițiile prezentului Contract
B.	Executantul se obligă să execute Lucrările pentru Beneficiar în conformitate cu standardele profesionale aplicabile, instrucțiunile Beneficiarului, cu respectarea termenilor și condițiilor prezentului Contract. 

PRIN URMARE,

 Părțile sunt de acord să încheie prezentul Contract de execuție lucrări cu respectarea următorilor termeni şi condiții:

Articolul 1 DEFINIȚII ŞI INTERPRETĂRI

1.1 Oricând sunt folosiți în prezentul Contract (inclusiv orice anexe ale acestuia) dacă nu este specificat altfel în prezentul Contract, următorii termeni vor avea următorul înțeles:

1.1.1	„Contract” va însemna înțelegerea cuprinsă în acest document încheiat între Beneficiar şi Executant, astfel cum aceasta este consemnată prin prezentul înscris, incluzând toate amendamentele şi anexele atașate acestuia
1.1.2	„Lucrări” înseamnă Lucrările care se vor executa conform prezentului Contract așa cum sunt acestea detaliate în anexele prezentului Contract.
1.1.3	„Comandă” va însemna documentul emis de către Beneficiar în baza prezentului Contract și transmis către Executant prin intermediul oricărui mijloc care asigura confirmarea primirii. Comanda va fi emisa în forma scrisă.
1.1.4	“Garanția pentru Defecte” va însemna garanția oferită de Executant atât pentru viciile aparente cât și pentru viciile ascunse ale Lucrărilor, pe o perioadă de garanție astfel cum este stabilită prin Clauza 15 din prezentul Contract.
1.1.5	„Defect(e)” va însemna execuția de slabă calitate sau deficiente care încalcă siguranța, calitatea sau cerințele tehnice şi profesionale prevăzute de prezentul Contract și care fac Lucrările necorespunzătoare scopurilor pentru care au fost executate, precum și orice abatere de la cerințele stabilite mai jos şi orice abatere de la obiectivele stabilite în prezentul Contract. Defectele includ atât viciile aparente, cât şi viciile ascunse ale Lucrărilor care fac obiectul prezentului Contract.
1.1.7 	„Legea Aplicabilă” va fi legea română.
1.1.8	„Obligație Esențială” va însemna orice obligație a Executantului, astfel cum aceasta este reglementata în articolele 5, 7, 8.1, 9, 10, 11, 12, 13, 16, 17, 21, 22 şi 23 din prezentul Contract.
1.1.9	„Personalul Executantului” va însemna angajații Executantului, agenții, reprezentanții şi Subcontractorii angajați în executarea Lucrărilor pentru Beneficiar
1.1.10	„Proces verbal de recepție” va însemna protocolul semnat, fără obiecțiuni, de către o comisie a Beneficiarului şi reprezentantul Executantului care confirmă că executarea Lucrărilor de către Executant s-a realizat conform prevederilor prezentului Contract și că niciun Defect (așa cum acest termen este definit mai sus) nu există la data semnării Procesului verbal de recepție
1.1.14	“Subcontractor” va însemna persoana fizica sau juridică, parte a unei relații contractuale directe cu Executantul şi contractată de Executant cu scopul de a executa Lucrările fără a fi parte a Contractului
1.1.15	„Zi” va însemna o zi calendaristică, dacă nu se stabilește altfel mai jos.
1.1.16	„Zi Lucrătoare” înseamnă o zi (alta decât sâmbăta sau duminică) în care conform legii băncile sunt deschise pentru operaţiuni în România
1.1.17	„Viciu ascuns” deficienta calitativa a serviciului  prestat, care nu a fost cunoscuta şi nici nu putea fi cunoscuta de catre Beneficiar, prin mijloace obișnuite de verificare;
1.1.18 “Beneficiar şi Executant” părțile contractante, astfel cum sunt acestea denumite în prezentul contract;

1.2 Referinţele la un Articol sau Act adiţional reprezintă referinţe către un Articol sau Act adiţional ale prezentului Contract; actele adiţionale sunt parte din prezentul Contract.
1.3 Titlurile Articolelor sunt introduse pentru a facilita utilizarea lor şi nu vor afecta construcţia sau înţelesul prezentului Contract.
1.4 Referinţele la un statut, lege, prevedere, regulă, legislaţie, ordin sau altă decizie oficială sunt referiri la acel statut, lege, prevedere, regulă, legislaţie, ordin sau altă decizie oficială astfel cum este amendat(ă),  modificat(ă) sau înlocuit(ă) din timp în timp.
1.5 În prezentul contract cu exceptia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.[image: ]
1.6 Termenul "zi” ori ”zile” sau orice referire la zile calendaristice daca nu se specifica în mod diferit.[image: ]

Articolul 2 PREVEDERI GENERALE ȘI GARANȚII 

2.1  Fiecare Parte declară și garantează celeilalte Părți că la momentul încheierii prezentului Contract și în orice moment ulterior pe parcursul duratei acestuia:
      2.1.1. este o societate înființată corespunzător şi organizată conform legilor în vigoare din România și are capacitatea de a executa Lucrările, de a-şi conduce afacerile astfel cum acestea sunt conduse în prezent şi de a-şi asuma, respecta și executa obligațiile prevăzute de prezentul Contract.
       2.1.2. prezentul Contract şi tranzacțiile avute în vedere prin acesta au fost autorizate corespunzător prin toate acțiunile corporative necesare ale Executantului, iar acest Contract constituie obligația sa legală şi validă care intra în vigoare conform condițiilor acestuia, exceptând cazul în care o astfel de intrare în vigoare ar putea fi limitată de insolvabilitate, faliment, reorganizare, moratoriu sau alte legi similare care afectează în general drepturile creditorilor;
        2.1.3.  nici încheierea prezentului Contract, nici respectarea prevederilor sale nu vor intra în conflict cu sau nu vor constitui o încălcare a vreuneia dintre prevederile unui gaj, ipoteci, contract sau unui alt instrument sau aranjament care a fost încheiat sau prin care şi-a asumat obligații şi nu vor avea ca efect o neexecutare a lor sau necesitatea vreunui consimțământ, pentru executarea prezentului Contract, așa cum şi conformarea cu termenii acestuia nu va încălca nicio prevedere a actelor lor constitutive sau a oricărei hotărâri judecătorești, act administrativ jurisdicțional, decret sau ordin sau regulă sau regulament sau instrucțiune aplicabile acestuia;
        2.1.4. ambele Părți recunosc că dau declarațiile şi garanțiile din prezentul Articol 2 cu intenția de a determina cealaltă Parte să încheie prezentul Contract precum și că cealaltă Parte a încheiat acest Contract în baza şi cu încredere deplina în fiecare dintre aceste declarații şi garanții;
        2.1.5. fiecare Parte garantează celeilalte Părți că fiecare dintre aceste declarații este adevărată şi corectă din toate punctele de vedere la momentul încheierii, precum şi pe durata Contractului şi că niciuna dintre ele nu omite niciun aspect a cărui omisiune are putea să inducă în eroare.

ARTICOLUL 3	DREPTURI ŞI MĂSURI DE REMEDIERE

3.1 Orice act/ fapt de executare a prezentului Contract nu va putea fi interpretat drept un act de renunțare la vreunul dintre drepturile conferite uneia dintre Părți de Legea Aplicabilă sau prin prezentul Contract.

ARTICOLUL 4	  DURATA CONTRACTULUI

4.1 Prezentul Contract va intra în vigoare la data semnării de către ambele părți şi va fi valabil o perioada de 12 (doisprezece) luni. În cazul în care prezentul Contract a fost semnat de Parți  prin intermediul mijloacelor electronice de comunicare la distanta (e-mail), Executantul se obligă să comunice Beneficiarului 1 (unu) exemplar semnat în original, în termen de cel mult 30 (treizeci) de zile calendaristice de la semnarea prin mijloace electronice la următoarea adresă: Sat Brazii de Sus, Comuna Brazi, Str. Trandafirilor, Nr. 89, Jud. Prahova, cod poștal 107085. Termenul de 30 (treizeci) de zile calendaristice se calculează de la data comunicării Contractului, spre semnare, prin e-mail către Executant, iar nerespectarea acestui termen dă dreptul (dar nu şi obligația) Beneficiarului să denunțe unilateral prezentul Contract. 

ARTICOLUL 5	OBIECTUL CONTRACTULUI

[bookmark: _Hlk132102861]5.1 În baza prezentului Contract, Executantul se obligă să execute:
[bookmark: _Hlk128054217][bookmark: _Hlk241661632][bookmark: _Hlk242342241]:“ Executia lucrarilor de mentenanta preventiva / predictiva la  schimbătoarele de căldură, robineților și instalațiilor auxiliare aferente Secției Turbine” conform cerintelor Caietului de sarcini nr. 26006625 /01.07.2026, avand urmatoarele obiective:

· mentenanta robineti cu sertar pana; robineti cu ventil ( cu actionare electrica sau manuala); robineti de reglare;
· mentenanta schimbatoarelor de caldura ( orizontale sau verticale ): boilere; racitori de apa / ulei; degazoare termice; statii de reducere racire- ROU; expandoare; 
· demontare, confectionare si montare izolatii termice ( vata si tabla zincata ) + vopsitorii;
· mentenanta sisteme / instalatii sub presiune;
· control nedistructiv, masuratori de grosimi, apreciere calitativa materiale;
· confectii metalice diverse;
· confectii, prelucrari mecanice, reconditionari piese si subansamble;
· reconditionari robineti in instalatie si pe masini unelte;
· servicii de proiectare, inginerie ( executie desene tehnice piese si subansamble );
· revizie robineti cu actionare manuala sau electrica DN300÷1000 Pn 25;
· revizie și măsurători electrice motoare electrice de antrenare ( actionari electrice robineti );

SCHIMBATOARE DE CALDURA si circuite aferente :
  a.  Schimbatoare de caldura ( boilere de termoficare; degazoare; statii de reducere racire – ROU-ri 140/13 ata, expandoareetc );
  b. Robineti cu actionare manuala si electrica de medie si joasa presiune si temperatura ;
  c. Instalatii de degazare ( degazoare de 1,2 bar ÷  6 bar si temperatura de lucru 102 ÷ 150 °C);
  d. Izolatii termice ( capote din tabla zincata si vata minerala )

	Pentru executarea lucrărilor de mentenanță toate materialele consumabile vor fi asigurate de executant și incluse în valoarea ofertei.

5.2 Lucrările se vor executa pe baza de comenzi punctuale transmise de Beneficiar către Executant. Comenzile transmise de Beneficiar către Executant vor conține natura lucrării, localizarea acesteia şi estimarea valorică. 
5.3 Comenzile se vor transmite de către Beneficiar Executantului prin email de la adresele:                      gelu.gologan@termoploiesti.ro şi razvan.codescu@termoploiesti.ro
   

ARTICOLUL 6	  VALOAREA CONTRACTULUI

[bookmark: _Hlk241570327]6.1. Valoarea Contractului este de ............. lei fără T.V.A. Valoarea finală a contractului nu poate depăși valoarea inițială a acestuia având în vedere specificul lucrarilor de mentenanță în vederea căruia a fost organizată procedura ci numai în cazul în care apar situații neprevăzute şi numai pe baza de negociere, cu respectarea dispozițiilor art. 241 din Legea nr. 99/2016. 
	Situațiile neprevăzute sunt stabilite de comun acord de către ambele părți şi temeinic justificate pe baza de raport/informare şi documente justificative.
6.2 Preţurile unitare pentru Lucrările executate sunt cele prevăzute în Anexa nr. 1 a prezentului Contract. Anexa nr. 1 este parte a propunerii financiare făcute de Executant în cadrul procedurii de achiziție care a stat la baza atribuirii prezentului contract.
6.3 Prețurile unitare ale Lucrărilor includ oricare şi toate tarifele, cheltuielile sau orice alte costuri ce vor fi angajate de către Executant pentru îndeplinirea obiectului Contractului. Pentru evitarea oricărui dubiu, eforturile speciale (sau costurile) care sunt necesare pentru realizarea obiectului Contractului nu vor fi considerate ca fiind o modificare a obiectului Contractului şi nu vor îndreptați Executantul la nicio compensație suplimentară pe lângă cea cuvenită conform Contractului. 
6.4 Cantitățile de lucrări previzionate a fi executate în baza Contractului sunt prevăzute în Anexa nr. 1 la Contract. Cantitățile de lucrări au caracter estimativ, lucrările efectiv executate putând fi mai multe sau mai puține decât cele previzionate, în funcție de necesitățile Beneficiarului, valoarea contractului putând fi depășită numai în caz de necesitate fundamentată și cu respectarea dispozițiilor art. 241 din Legea nr. 99/2016 a achizițiilor sectoriale.
6.5 În situația în care, pentru lucrările comandate, sunt necesar a fi executate operațiuni ce nu sunt cuprinse în Anexa nr. 1, acestea vor fi asimilate, daca este posibil şi de comun acord între părți, cu cele existente în Anexa nr. 1.
Operațiunile ce nu pot fi asimilate se vor calcula conform Anexelor nr. 1, A, B,  2, 3, 4 si 5 Nota de negociere, în acord cu dispozițiile art. 6.4 din contract fiind incluse, în contractul existent la capitolul OBIECTUL CONTRACTULUI.




ARTICOLUL 7	 MODALITĂȚI ŞI TERMENE DE PLATĂ

7.1 Pentru Lucrările executate şi finalizate, Executantul va emite o factură însoțită de Situația de Lucrări şi procesul-verbal de recepție semnate atât de Executant cât şi de Beneficiar.
7.2  Facturile vor fi emise în lei şi vor conține pe lângă informațiile prevăzute de lege, datele de identificare complete şi corecte ale Beneficiarului, așa cum sunt menționate în preambul, numărul Contractului, numărul Comenzii, etc.
7.3 Termenul de plata pentru facturile menționate la Art. 7.1 de mai sus este de 60 de zile de la data comunicării facturii însoțită de documentele justificative şi numai daca la receptie nu sunt semnalate Defecte ale Lucrărilor facturate.  În cazul în care se identifica Defecte, termenul de plata inițial va fi amânat în mod automat şi va curge de la soluționarea Defectelor de către Executant în termenele agreate de Părţi. 
7.4 În cazul nerespectării de către Executant a obligațiilor prevăzute în Articolul 7.2 facturile vor fi returnate acestuia, iar termenul de plată inițial va fi amânat în mod automat pentru completarea acestor informații de către Executant și retrimiterii facturilor către Beneficiar. În aceasta situație, Executantul nu va avea dreptul de a pretinde Beneficiarului plata de penalități de întârziere sau orice fel de alte daune.
7.5 În cazul în care Beneficiarul nu îşi onorează obligaţiile de plata în termenul convenit, Prestatorul are dreptul de a calcula şi factura, cu titlu de penalităţi de întârziere, o sumă echivalentă cu 0,01% pentru fiecare zi de întârziere din valoarea facturii neachitate. Valoarea penalităților nu poate depăși valoarea facturii neachitate la termen.
7.6 Fără consimțământul prealabil, în scris, al Beneficiarului, Executantul nu va avea dreptul să cesioneze terților creanțele sale împotriva Beneficiarului, să le gajeze sau să facă din acestea obiectul altor operațiuni juridice, cum ar fi operațiunile de factoring.
7.7 Părțile vor respecta reglementările legale în materie de facturare şi TVA aplicabile Lucrărilor ce fac obiectul prezentului Contract.
7.8 În cazul în care data scadentei plații nu este o Zi Lucrătoare, termenul de plata va fi prelungit automat pana în următoarea Zi Lucrătoare.
7.9 Părțile declară expres că suma agreată a fi plătită conform prezentului Contract corespunde valorilor reale de pe piață și este considerată a fi serioasă și reală potrivit voinței ambelor Părți.


ARTICOLUL 8	 DREPTURILE ŞI OBLIGAȚIILE PĂRȚILOR
 

8.1 DREPTURILE ŞI OBLIGAȚIILE EXECUTANTULUI

1.	Executantul se obligă să execute Lucrările menționate la Art. 5.1 conform specificațiilor tehnice prevăzute în Comenzi, părți integrante din prezentul Contract.
2.	Executantul are obligația de a executa şi a finaliza Lucrările, precum şi de a remedia Defectele, cu atenția și promptitudinea cuvenită, în concordanță cu obligațiile asumate prin prezentul Contract.
3.	Executantul se obligă să execute Lucrările numai în baza Comenzilor Beneficiarului, care vor fi emise în funcție de necesitățile acestuia. Lucrările efecutate de Executant în afara celor prevăzute în Comanda/Contract sau fără dispoziția Вeneficiarului, precum şi cele care nu respectă prevederile Comenzii/Contractului fară a exista în acest sens o dispoziție scrisă a Вeneficiarului, nu vor fi plătite Executantului. Executantul va avea obligația de a înlătura aceste lucrări într-un termen stabilit cu Вeneficiarul. De asemenea, Executantul va răspunde de toate pagubele pe care le-a provocat Beneficiarului ca urmare a executării unor lucrări nesolicitate.
4.	Executantul se obligă să supravegheze executarea Lucrărilor, să asigure resursele umane, materialele, instalațiile, echipamentele şi orice alte asemenea, fie de natura provizorie, fie definitivă cerute de şi în legătură cu Contractul în măsura în care necesitatea asigurării acestora este prevăzută în Contract sau se poate deduce în mod rezonabil în funcţie de natura şi/sau caracteristicile Lucrărilor.
5.	Executantul este răspunzător atât de siguranța tuturor operațiunilor şi metodelor de executare utilizate, cât şi de calificarea personalului folosit pe toată durata executării Lucrărilor.
6.	Executantul îşi va desfăşura activitatea fără a afecta în vreun fel exploatarea celorlalte instalaţii în funcţiune și va asigura curăţenia la locul de muncă şi în incinta Beneficiarului unde se realizează executarea Lucrărilor.
7.	Executantul are obligația de a asigura în vederea executării lucrărilor de mentenanță toate materialele consumabile, personal de specialitate şi dotările tehnice corespunzătoare, mijloace de transport pentru deplasarea la intervenții şi personal calificat pentru executarea lucrărilor la care se angajează prin prezentul contract. 
8.	Executantul se obligă să nu folosească pentru executarea Lucrărilor, sub nici o formă (detașare, angajare în afara orelor de program etc.), personalul Beneficiarului.
9.	Executantul se obligă să participe, în mod obligatoriu, prin reprezentanţi, la datele comunicate de Beneficiar la probele instalaţiei/echipamentului/mijlocului fix care face obiectul
Lucrărilor, la probele de funcţionare după finalizarea prestării Lucrărilor şi la recepţii, în scopul înregistrarii şi comparării parametrilor de funcţionare.
10.	Executantul este responsabil pentru menținerea în bună stare a instalațiilor/echipamentelor primite de la Beneficiar la predarea amplasamentului şi cu privire la care se execută Lucrările, precum şi a materialelor şi furniturilor care urmează a fi utilizate de Executant pentru executarea Lucrărilor, de la data de începere a execuției până la data îndeplinirii de către Executant a tuturor Lucrărilor care fac obiectul Contractului confirmată prin semnarea Procesului verbal de recepție a Lucrărilor. 
11. Dacă Beneficiarul va pune la dispoziție Executantului furnituri şi materiale pe perioada realizării lucrării ce face obiectul prezentului contract, acestea vor fi predate Executantului pe bază de proces verbal, în prezența responsabilului nominalizat al Beneficiarului şi valoarea lor va fi dedusă din valoarea lucrării la care au fost folosite. Procesul verbal va cuprinde şi starea tehnică a acestora şi va avea anexate toate documentele care atestă cantitatea şi calitatea lor. Aceste furnituri şi materiale vor fi transportate din magazia/locul de depozitare al Beneficiarului în zona de efectuare a Lucrărilor de către Executant, care îşi asumă şi răspunderea privind condițiile, siguranţa şi securitatea transportului.
12.	Executantul va verifica în termen de maxim 10 zile de la punerea lor la dispoziţie de către Beneficiar, cantitatea şi calitatea tuturor materialelor şi furniturilor menţionate la pct. 11 de mai sus. La descoperirea unor eventuale neconformităţi/neconcordanţe/defecte ale acestora, ale documentelor lor însoţitoare sau a unor neconcordanţe între respectivele materiale şi furnituri şi documentele lor însoţitoare, va informa în scris Beneficiarul despre aceasta în termen de maxim            2 zile de la descoperirea lor, în vederea remedierii acestora sau stabilirii, de comun acord, a modului de acţiune în continuare, cu sau fără decalarea graficului de execuţie.
13.	Executantul are obligaţia de a utiliza drumurile sau podurile ce comunică cu sau sunt pe traseul incintei Beneficiarului şi de a preveni deteriorarea sau distrugerea acestora de către traficul propriu sau al oricăruia dintre Subcontractanţii săi. Executantul va selecta traseele, va alege, va folosi vehiculele şi va limita şi repartiza încărcăturile, în aşa fel încât traficul suplimentar ce va rezulta în mod inevitabil din deplasarea furniturilor, materialelor, echipamentelor, instalaţiilor sau altora asemenea, de pe şi pe şantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor şi podurilor respective. În cazul în care se produc deteriorări sau distrugeri ale oricărui pod sau drum care comunică cu/sau care se află pe traseul incintei Beneficiarului datorită transportului furniturilor, materialelor, echipamentelor, instalaţiilor sau altora asemenea, Executantul are obligaţia de a despăgubi Beneficiarul împotriva tuturor reclamaţiilor/daunelor privind avarierea respectivelor poduri sau drumuri. Cu excepţia unor clauze contrare prevăzute în prezentul Contract, Executantul este responsabil şi va plăti consolidarea, modificarea sau îmbunătăţirea, în scopul facilitării transportului furniturilor, materialelor, echipamentelor, instalaţiilor sau altora asemenea, a oricăror drumuri sau poduri care comunică cu sau care se află pe traseul incintei Beneficiarului.
14.	Dacă la execuția Lucrărilor apare un Defect din cauza dovedita a Executantului, Executantul îl va remedia, exclusiv pe cheltuiala proprie, într-un termen agreat de Părți. Executantul va remedia Defectul fară a cauza orice alte prejudicii Beneficiarului, conform nevoilor și solicitărilor acestuia.
15.	Executantul se obligă să nu transfere total sau parțial obligațiile asumate prin prezentul Contract.
16. Executantul se obliga sa ofere garanția lucrărilor executate pentru o perioada de 1(unu) an de la data semnării  Procesului Verbal de Recepție la Terminarea Lucrărilor.
17.	Executantul va îndeplini sau remedia în cadrul perioadei de timp solicitate toate condițiile impuse și reclamațiile făcute de autorități în baza Legii Aplicabile în măsura în care acestea au legătură cu obiectul Contractului şi se datorează culpei dovedite  a Executantului şi nu îl vor îndreptați pe Executant la nicio compensație suplimentară pe lângă cea cuvenită conform Contractului.
18.	Executantul este pe deplin responsabil pentru conformitatea, stabilitatea şi siguranță tuturor operațiunilor executate pe șantier, precum şi pentru procedeele de execuție utilizate, operațiuni executate cu respectarea prevederilor şi a reglementărilor Legii nr. 10/1995 privind calitatea în construcții, cu modificările ulterioare.
19.	Executantul are obligația de a pune la dispoziția Beneficiarului caietele de măsurători (atașamentele) şi, după caz, în situațiile convenite, desenele, calculele, verificările calculelor şi orice alte documente pe care Executantul trebuie să le întocmească sau care sunt cerute de Beneficiar.
20.	Executantul are obligația de a respecta şi executa dispozițiile scrise ale Beneficiarului în orice situație, menționată sau nu în Contract, referitoare la Lucrare. În cazul în care Executantul consideră că dispozițiile Beneficiarului sunt nejustificate sau inoportune, acesta are dreptul de a ridica obiecții, în scris, fără ca obiecțiile respective să îl absolve de obligația de a executa dispozițiile primite, cu excepția cazului în care acestea contravin prevederilor legale.
21.	În cazul în care respectarea şi executarea dispozițiilor prevăzute la pct. 20 determină dificultăți în execuție care generează costuri suplimentare, atunci aceste costuri vor fi acoperite de Beneficiar.
22.	În cazul în care, pe parcursul execuției Lucrărilor, survine o eroare în poziția, cotele, dimensiunile sau aliniamentul oricărei părți a Lucrărilor, Executantul are obligația de a rectifica eroarea constatată, pe cheltuiala sa, cu excepția situației în care eroarea respectiva este rezultatul datelor incorecte prezentate, în scris, de către proiectant/Beneficiar. Pentru verificarea trasării stabilita de către proiectant, Executantul are obligația de a proteja şi păstra cu grijă toate reperele, bornele sau alte obiecte folosite la trasarea Lucrărilor.
23.	Pe parcursul execuției Lucrărilor şi remedierii Defectelor, Executantul are obligația:
i.	de a lua toate măsurile pentru asigurarea tuturor persoanelor a căror prezenta pe șantier este autorizată şi de a menține șantierul (atât timp cât acesta este sub controlul sau) şi Lucrările (atât timp cât acestea nu sunt finalizate şi preluate de către Beneficiar) în starea de ordine necesară evitării oricărui pericol pentru respectivele persoane;
ii.	de a procura şi de a întreține pe cheltuiala sa toate dispozitivele de iluminare, protecție, îngrădire, alarmă şi pază, când şi unde sunt necesare sau au fost solicitate de către Beneficiar sau de către alte autorități competente, în scopul protejării Lucrărilor sau al asigurării confortului şi securității riveranilor;
iii.	de a lua toate măsurile rezonabil necesare pentru a proteja mediul pe şi în afara șantierului şi pentru a evita orice pagubă sau neajuns persoanelor, proprietăților publice sau a altora, rezultate din poluare, zgomot sau alţi factori generați de metodele sale de lucru;
iv.	să nu introducă în incinta șantierului mijloace fixe, materiale, dispozitive, autovehicule etc de orice fel, în afara celor menționate în Documentația de atribuire şi / sau prezentate Beneficiarului pentru aprobarea introducerii lor şi în alte scopuri decât realizarea Lucrărilor;
v.	să mențină curățenia la locul de muncă şi în zona preluată pentru execuția Lucrărilor şi să evacueze ritmic din incinta Beneficiarului, prin mijloace proprii, gunoiul, materialele nerecuperabile şi surplusurile de furnituri şi materiale care au fost asigurate şi aduse în incinta șantierului de către Executant. Executantul nu va arunca în sistemul de canalizare public sau al Beneficiarului reziduuri toxice. Executantul va depozita reziduurile de orice fel în containere proprii. Asigurarea curățeniei generale finale în zona în care s-au efectuat Lucrările precum și prezentarea dovezii predării deșeurilor la rampa de gunoi este condiție de acceptare la plată de către Beneficiar a ultimei facturi aferente Lucrărilor efectuate de Executant; 
vi.	să asigure protecția fazelor intermediare a Lucrărilor, a cailor de acces (cu dotările aferente), toate puse la dispoziție de Beneficiar, împotriva degradării, furtului şi fenomenelor naturale care nu sunt încadrate în cazurile de forță majoră menționate în Contract;
vii.	să răspundă de asigurarea condițiilor de lucru/realizarea execuției şi din punct de vedere al legislației în domeniul sănătății şi securității în muncă și situațiilor de urgență (delimitarea, împrejmuirea și semnalizarea zonelor de lucru, folosirea echipamentului de protecție, a utilajelor, mijloacelor de transport şi ridicat autorizate, prevederea de mijloace de stins incendiu adecvate, măsuri de prim ajutor, măsuri speciale împotriva caniculei ș.a.);
viii.	să asigure accesul riveranilor prin montarea de platforme și podețe de acces conforme, semnalizarea rutieră a zonelor de lucru în carosabil, devierea traficului auto și pietonal în condiții de maximă siguranță;
24.	Executantul este responsabil pentru menținerea în bună stare a Lucrărilor, materialelor, echipamentelor şi instalațiilor care urmează a fi puse în opera, de la data primirii ordinului de începere a Lucrării până la data semnării Procesului-verbal de recepție la terminarea Lucrării. 
25.	Pe parcursul execuției Lucrării, Executantul are obligația:
i.	de a evita, pe cât posibil, acumularea de obstacole inutile pe șantier;
îi.	de a retrage orice utilaje, echipamente, instalații pe care nu le mai utilizează și de a depozita orice surplus de materiale;
iii.	de a aduna şi îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.
26.	Executantul are dreptul de a reține pe șantier, după terminarea Lucrărilor şi până la semnarea procesului verbal de terminare a Lucrărilor, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție a Lucrărilor.
27.	Executantul trebuie să aibă disponibilitate pentru intervenții de service 24 de ore pe zi, 7 zile pe săptămână, timpii de răspuns la solicitările Beneficiarului fiind în maxim 3 ore de la primirea solicitării, indiferent de ora şi ziua cȃnd s-a făcut aceasta. 
28.	După terminarea Lucrărilor, Executantul va preda Beneficiarului toate mijloacele fixe şi obiectele de inventar puse la dispoziția lui, gratuit, de către Beneficiar, în starea tehnică de la predarea lor, afectată eventual de uzura normală utilizării la executarea Lucrărilor. Nepredarea lor în totalitate şi/sau predarea într-o stare tehnică neconformă cu prevederile Contractului constituie motiv de neacceptare la plată de către Beneficiar a ultimei facturi aferente Lucrărilor efectuate de Executant.
29. Garantie de buna executie reprezinta un cuantum de 5% din valoarea contractului sectorial, fara TVA. Dovada constituirii garantiei de buna executie se va face in termen de 5 zile lucratoare de la data semnarii contractului, in conformitate cu art. 45, alin. (3) din H.G. nr. 394/ 2016, actualizata. Garantia de buna executie trebuie sa fie irevocabila. 
Forma de constituire: art. 164 din din Legea nr. 99/2016 privind achiziţiile sectoriale, actualizata, coroborat cu art. 45-47 din H.G. nr. 394/ 2016, actualizata.
Garantia de buna executie trebuie sa fie irevocabila, neconditionata si se constituie prin:
a)	virament bancar (cont IBAN RO75 BRDE 300S V003 9411 3000 deschis la BRD GSC SA, Ploiesti sau cont IBAN RO27RNCB0205174632520001 deschis la BCR Banca Comerciala Romana);
b)	instrumente de garantare emise in conditiile legii astfel:
	1.	Scrisori de garantie emise de institutii de credit bancare din Romania sau din alt stat;
	2.	Scrisori de garantie emise de institutii financiare nebancare din Romania sau din alt 		stat;
	3.	Asigurari de garantii emise:
		– fie de societăţi de asigurare care deţin autorizaţii de funcţionare emise în 			România sau într-un alt stat membru al Uniunii Europene şi/sau care sunt 				înscrise în registrele publicate pe site-ul Autorităţii de Supraveghere Financiară, 			după caz;
		– fie de societăţi de asigurare din state terţe prin sucursale autorizate în România de 		către Autoritatea de Supraveghere Financiară;
c) 	depunerea la casierie a unor sume în numerar dacă valoarea este mai mică de 5.000 lei;
d)	retineri sucesive din sumele datorate pentru facturi partiale. In acest caz, prestatorul are obligaţia de a deschide contul la dispoziţia beneficiarului, la unitatea Trezoreriei Statului din cadrul organului fiscal competent în administrarea acestuia. Suma iniţială care se depune de către prestator în contul de disponibil astfel deschis nu trebuie să fie mai mică de 0,5% din preţul contractului, fără TVA. Pe parcursul îndeplinirii contractului sectorial, beneficiarul urmează să alimenteze contul de disponibil prin reţineri succesive din sumele datorate şi cuvenite prestatorului până la concurenţa sumei stabilite drept garanţie de bună execuţie în contractul sectorial şi va înştiinţa prestatorul despre vărsământul efectuat, precum şi despre destinaţia lui.
Din contul de disponibil deschis la Trezoreria Statului pe numele prestatorului pot fi dispuse plăţi atât de către prestator, cu avizul scris al beneficiarului care se prezintă unităţii Trezoreriei Statului, cât şi de unitatea Trezoreriei Statului la solicitarea scrisă a beneficiarului în favoarea căreia este constituită garanţia de bună execuţie.
e)	combinarea a doua sau mai multe dintre modalitatile de constituire prevazute la lit. a) - c).
Instrumentul de garantare trebuie sa prevada ca plata garantiei de buna executie se va executa neconditionat respectiv la prima cerere a beneficiarului, pe baza declaratiei acestuia cu privire la culpa prestatorului. Valabilitatea instrumentului de garantare trebuie sa fie cu cel putin 14 zile mai mare decat durata de indeplinire a contractului.
Beneficiarul are obligatia de a elibera/ restitui garantia de buna executie a contractului dupa cum urmeaza:
70% din valoarea garantiei, in termen de 14 zile de la data incheierii procesului verbal de receptie la terminarea prestarii serviciilor, daca nu a ridicat pana la acea data pretentii asupra ei iar riscul pentru vicii ascunse este minim si
diferenta de 30% din valoarea garantiei, la expirarea duratei de garantie a serviciilor prestate, pe baza procesului verbal de receptie finala, daca nu a ridicat pana la datele de mai sus pretentii asupra ei.

8.2 DREPTURILE ŞI OBLIGAȚIILE BENEFICIARULUI

	 
1. Beneficiarul are obligația de a plăti facturile emise de Executant conform prezentului Contract pentru Lucrările efectiv executate și acceptate.
2. Beneficiarul se obligă să pună la dispoziția Executantului orice facilități şi/sau informații pe care acesta le-a cerut şi pe care le considera necesare îndeplinirii Contractului şi de a obţine toate autorizaţiile şi avizele care intra în responsabilitatea Beneficiarului necesare execuției Lucrărilor.
3. Beneficiarul are obligația să numească responsabilul care va urmări cantitativ şi calitativ execuția şi care va confirma Lucrările prestate.
4. Beneficiarul este responsabil pentru trasarea axelor principale, bornelor de referință, căilor de circulație şi a limitelor terenului pus la dispoziția Executantului, precum şi pentru materializarea cotelor de nivel în imediata apropiere a terenului.
5. Beneficiarul are obligația de a examina şi măsura Lucrările care devin ascunse în cel mult 24 h de la notificarea Executantului.
6. Beneficiarul are obligația de a pune, cu titlu gratuit, la dispoziția Executantului întreaga documentație necesară pentru execuția Lucrărilor comandate la termenele stabilite prin Comenzi.
7. Beneficiarul este răspunzător pentru acuratețea şi exactitatea documentelor şi a oricăror alte informații date Executantului;
8. Beneficiarul are obligația de a pune la dispoziţia Executantului, cu titlu gratuit, dacă nu s-a convenit altfel, următoarele:
· amplasamentul Lucrării, liber de orice sarcina pe baza de proces-verbal de predare primire;
· suprafețele de teren necesare pentru depozitare şi pentru organizarea de șantier;
· căile de acces (dacă este cazul);
· avizele şi autorizațiile necesare execuției Lucrărilor.
9. Beneficiarul are dreptul de a refuza recepția lucrărilor dacă acestea sunt necorespunzătoare, urmând ca aceasta, inclusiv facturarea şi plata să se facă după remedierea şi recepția lucrării respective semnată de ambele părți.

ARTICOLUL 9	SUBCONTRACTORI – daca este cazul 

9.1 Subcontractorul desemnat conform ofertei depuse la procedura de achiziție este ..................
9.2 Dacă Executantul intenționează să subcontracteze parțial sau total Contractul unor terțe părți, Executantul trebuie să notifice în prealabil Beneficiarului alti asemenea Subcontractori. Niciun Subcontractor nu va fi implicat în executarea Contractului fără acordul scris prealabil al Beneficiarului.
9.2 Pentru a emite un acord scris de acceptare, Beneficiarul poate solicita, iar Executantul trebuie să-i pună la dispoziție părți relevante ale acordurilor încheiate cu Subcontractorul (Subcontractorii) propus (propuși).
9.3 Beneficiarul poate solicita Executantului, în mod justificat, înlăturarea imediată a unui Subcontractor, fără posibilitatea Executantului de a face reclamații împotrivă Beneficiarului din acest motiv.
9.4 Executantul se obligă să angajeze doar Subcontractori autorizați în executarea Lucrărilor. Executantul se obligă de asemenea să fie în conformitate cu și să asigure conformitatea Subcontractorilor cu Legea Aplicabilă, în special cu legislația muncii şi a asigurărilor sociale, precum și cu legislația privind protecția muncii.
9.5 Executantul se obligă să încheie contracte doar cu Subcontractorii care sunt de acord cu obligațiile contractuale prevăzute în prezentul Contract.
9.6 Executantul va fi răspunzător pentru executarea obligațiilor de către Subcontractorii săi ca și cum aceste obligații ar fi fost executate chiar de către el

ARTICOLUL 10    PROTECŢIA PATRIMONIULUI CULTURAL NAŢIONAL

10.1 Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul Lucrării sunt considerate, în relațiile dintre Părți, că fiind proprietatea absolută a Beneficiarului.
10.2 Executantul are obligația de a lua toate măsurile de precauție necesare pentru că angajații săi sau oricare alte persoane să nu îndepărteze sau să deterioreze obiectele prevăzute la Art. 10.1, iar imediat după descoperirea şi înainte de îndepărtarea lor, de a înștiința Beneficiarul despre aceasta descoperire şi de a executa dispozițiile primite de la Beneficiar privind îndepărtarea acestora. Dacă din cauza unor astfel de dispoziție Executantul suferă întârzieri în respectarea graficului de executare a Lucrărilor, prin consultare, Părțile vor stabili prelungirea duratei de execuție la care Executantul are dreptul şi, dacă este cazul, sumele ce vor fi decontate Executantului pentru cheltuielile suplimentare efectiv suportate de Executant în legătură cu luarea măsurilor de protecție a patrimoniului cultural național.
10.3 Beneficiarul are obligația, de îndată ce a luat la cunoștință despre descoperirea obiectelor prevăzute la Art. 10.1, de a înștiința în acest sens organele competențe în domeniul protecției patrimoniului cultural național.

ARTICOLUL 11  INSTALAREA, ORGANIZAREA, SECURITATEA ŞI IGIENA ŞANTIERULUI 

11.1. Instalarea șantierului 
11.1.1. Executantul achiziționează pe cheltuiala şi riscul său dreptul de folosință asupra terenurilor de care ar putea avea nevoie pentru instalarea șantierului, în măsura în care cele care i-au fost puse la dispoziție de Beneficiar nu sunt suficiente.
11.1.2. Executantul suportă toate schimbările referitoare la construirea şi întreținerea instalațiilor șantierului, cuprinzând căile de acces, drumurile de deservire care nu sunt deschise circulației publice.
11.2. Depozitarea pământului excavat
11.2.1. Executantul achiziționează pe riscul şi cheltuiala sa dreptul de folosință asupra terenurilor de care ar putea avea nevoie că loc de depozitare temporară a pământului excavat. 
11.2.2. Executantul trebuie să prezinte Beneficiarului lista acestor terenuri. Beneficiarul poate refuza propunerea Executantului dacă motive de interes general, cum ar fi protecția mediului, le impun.
11.2.3. Executantul este responsabil de eliminarea surplusului de pământ excavat rezultat în urma execuției Lucrărilor.
11.3. Securitatea şi igiena șantierului 
11.3.1. Executantul va lua toate măsurile în ceea ce privește securitatea proprie, a personalului său, precum şi ale terților în vederea evitării accidentelor pe șantier. Acesta va avea în vedere toate reglementările şi instrucțiunile autorităților competente. 
11.3.2. Executantul asigură iluminatul şi curățenia șantierului atât în interior, cât şi în exterior. În măsura în care este nevoie, Executantul va asigura şi împrejmuirea șantierului.
11.3.3. Executantul va lua toate măsurile necesare că Lucrările pe care le execută să nu reprezinte pericole pentru terți sau circulația publică, dacă aceasta nu este deviată. 
11.3.4. Punctele de trecere periculoase pe toată lungimea căilor de comunicare trebuie protejate cu panouri provizorii sau cu orice alte dispozitive potrivite. Căile de acces trebuie să fie iluminate şi, la nevoie păzite.
11.3.5. Executantul ia toate măsurile necesare pentru a asigura igiena instalațiilor de pe șantier destinate personalului, chiar şi prin instalarea rețelelor de alimentare cu apă potabilă şi de salubritate, dacă complexitatea șantierului o justifică. 
11.3.6	Toate măsurile de securitate şi igienă prevăzute mai sus sunt în sarcina şi pe cheltuiala Executantului.
11.3.7	În cazul în care Executantul nu îşi îndeplinește obligațiile specificate mai sus şi fără a încălca atribuțiile autorităților competente, Beneficiarul, pe cheltuiala Executantului, poate să ia măsurile necesare înainte că notificarea privind neîndeplinirea obligațiilor să producă efecte.
11.3.8. În caz de urgență sau pericol, aceste măsuri se vor lua fără notificare prealabilă.
11.3.9	Intervenția autorităților competente sau a Beneficiarului nu absolvă Executantul de responsabilități. 
11.4. Măsuri împotriva muncii la negru.
11.4.1. Executantul trebuie să impună personalului său precum și al Subcontractanților să poarte în permanență, în incinta șantierului, un element de identificare, conținând informații cu privire la persoană şi angajator.
11.4.2. Executantul este obligat să stabilească o înregistrare care să cuprindă toate persoanele angajate care au acces pe șantier.
11.4.3. Înregistrarea prevăzută la 11.4.2 va fi ţinută la zi şi pusă la dispoziția persoanei autorizate din partea Beneficiarului şi a tuturor autorităților competente. 
11.4.4. Executantul îşi informează Subcontractanții că aceste obligații le sunt aplicabile. El rămâne responsabil de respectarea acestora pe toată durata de execuție a Lucrărilor.
11.5.	Semnalizarea șantierului şi paza circulației publice
11.5.1. Atunci când Lucrările afectează circulația publică, semnalizarea utilizării de către public trebuie să fie conformă cu reglementările în materie. Aceasta se realizează de către Executant acesta din urmă fiind responsabil de furnizarea şi montarea de panouri şi dispozitive de semnalizare. 
11.5.2. Dacă execuția Lucrărilor presupune devierea circulației, Executantul este responsabil, în aceleași condiții, de executarea şi întreținerea semnalizării la extremitățile secțiunilor unde circulația este întreruptă şi a semnalizării drumurilor deviate.
11.6. Menținerea rețelelor de utilități
11.6.1. Executantul trebuie să execute Lucrările potrivit instrucțiunilor date şi a restricțiilor, în special a celor care fac referire la rețelele de utilități (comunicații, apa, canalizare, gaze naturale, energie electrica, etc.), astfel încât să mențină în condiții normale de funcționare rețelele de orice natură care traversează șantierul.
11.6.2 În cazul în care Executantul nu îşi îndeplinește obligațiile specificate mai sus şi fără a încălca atribuțiile autorităților competente, Beneficiarul, pe cheltuiala Executantului, poate să ia măsurile necesare înainte că notificarea privind neîndeplinirea obligațiilor să producă efecte.
11.6.3. În caz de urgență sau pericol, aceste măsuri se vor lua fără notificare prealabilă.
11.6.4. Intervenția autorităților competente sau a Beneficiarului nu absolvă de responsabilități Executantul. 
11.7. Constrângeri speciale pentru execuția Lucrărilor în apropierea ariilor protejate
11.7.1. Dacă execuția Lucrărilor se desfășoară în apropierea ariilor protejate sau deținătoare de certificate de protecție a mediului, Executantul trebuie să ia, pe riscul şi cheltuiala sa, măsurile necesare pentru a reduce în măsura în care este posibil, efectele care pot cauza dificultăți de acces, zgomotul motoarelor, vibrații, fum şi praf.
11.8. Demolarea construcțiilor
11.8.1. Executantul nu poate demola construcțiile din interiorul șantierului înainte de a notifica Beneficiarul. Notificarea va fi transmisă acestuia cu 5 zile înainte, iar tăcerea Beneficiarului este considerata acceptare tacita în ce privește demolarea construcțiilor. În ce privește selecția materialelor, Executantul va respecta prevederile dispozițiilor legislației în domeniu referitoare la reutilizarea sau valorificarea materialelor provenite din demolare sau demontare.
11.9. Utilizarea explozibililor
11.9.1. Executantul trebuie să ia pe riscul şi cheltuiala sa, toate măsurile necesare pentru că utilizarea explozibililor să nu prezinte nici un risc pentru personalul său sau pentru alții şi a nu cauza pagube proprietății sau vecinătăților.
11.9.2. În timpul desfășurării Lucrărilor şi în special după explozie, Executantul trebuie să examineze fragmentele excavate şi straturile superioare ale “craterului” pentru că părţi de rocă sau alte elemente să nu cadă sau să alunece direct sau indirect în crater.
11.9.3. Executantul trebuie de asemenea să se asigure că nici un material susceptibil de explozie nu rămâne pe șantier sau în cazul în care rămâne, să asigure procedura de detonare, tratare și neutralizare.
11.10. Gestiunea deșeurilor pe șantier
11.10.1. Valorificarea sau eliminarea deșeurilor rezultate ca urmare a execuției Lucrărilor intră în responsabilitatea Beneficiarului ca producător al deșeurilor şi a Executantului că deținător al deșeurilor pe durata execuției Lucrărilor.
11.10.2. Executantul  va răspunde în calitate de producător al deșeurilor în privința ambalajelor produselor pe care le folosește şi a celor rezultate din intervențiile sale.
11.10.3. Executantul efectuează, pe riscul şi pe cheltuiala să, toate operațiile prevăzute în legislație cu privire la gestionarea deșeurilor (inclusiv colectarea, depozitarea, transportul, valorificarea sau eliminare) în legătură cu deșeurile rezultate că urmare a execuției Lucrărilor ce fac obiectul Contractului, conform reglementărilor legale, indiferent dacă Executantul are calitatea de deținător sau producător al deșeurilor respective. Executantul va preda Beneficiarului dovada îndeplinirii obligației prevăzute în legislația privind gestionarea deșeurilor. 
11.10.4. Pentru deșeurile periculoase, se vor utiliza formularele specifice legislației în vigoare.
11.10.5. Înainte de începerea Lucrărilor, Beneficiarul transmite Executantului toate informațiile pe care le consideră necesare pentru valorificarea şi eliminarea deșeurilor, conform prevederilor legale.
11.10.6. Executantul va lua permanent măsuri pentru îndepărtarea materialelor care nu au nicio legătură cu Lucrările executate.
11.10.7. Pe măsură ce Lucrările avansează, Executantul va degaja amplasamentul pus la dispoziție pentru execuția Lucrărilor, de deșeurile rezultate.


 ARTICOLUL 12   RECEPȚII, INSPECȚII ŞI VERIFICĂRI

12.1 Beneficiarul, prin reprezentantul sau, are dreptul de a inspecta Lucrările pentru a verifica conformitatea lor cu cerințele Documentației de atribuire şi ale Propunerii tehnice şi financiare.
12.2 Inspecţiile Lucrărilor şi condiţiile necesare a fi îndeplinite pentru recepţia acestora sunt cele prevăzute în Documentația de atribuire. Beneficiarul are obligaţia de a notifica, în scris Executantului, identitatea reprezentanţilor săi împuterniciţi pentru efectuarea testelor şi inspecţiilor.
12.3 Executantul are obligaţia de a anunţa Beneficiarul, în timp util şi, în orice caz, cu cel puţin                 2 zile înainte, cu privire la participarea la orice inspecţii, teste, verificări pentru care s-a stabilit prin planul calitătii obligativitatea participării Beneficiarului. Neparticiparea Beneficiarului nu va constitui motiv de neefectuare a lor şi/sau de întrerupere de către Executant a Lucrărilor. Inspecţiile, testele, verificările se vor face obligatoriu în timpul programului de lucru al personalului de execuţie al Executantului sau Subcontractorilor. Toate eventualele cheltuieli legate de aceste inspecţii, teste şi verificări privind transportul şi cazarea reprezentanților Beneficiarului vor fi suportate de acesta din urmă. Restul cheltuielilor, legate de inspecţiile, testele, verificările propriu-zise la punctele de lucru / sediul Executantului şi / sau Subcontractorilor vor fi suportate de Executant.
12.4 Executantul are obligaţia ca pe toată durata de execuție a Lucrărilor să permită oricînd reprezentanţilor de specialitate ai Beneficiarului să verifice stadiul de execuţie a acestora. Dacă pentru aceste verificări sunt necesare vizite la sediul / punctele de lucru ale Executantului sau Subcontractorilor săi, Beneficiarul va anunţa Executantul în prealabil. La solicitarea Beneficiarului, acestuia i se va pune la dispoziţie, pentru examinare, evidenţele cu privire la autorizarea şi instruirea personalului propriu de execuţie, părţi din documentaţie, aparate şi scule pentru probe, aparate de măsură şi, prin persoane competente, i se va da toate lămuririle solicitate, cu condiţia că prin aceasta să nu fie făcute publice secrete de afaceri ale Executantului. Informaţiile primite şi documentele consultate vor fi considerate de Beneficiar drept confidenţiale, dacă nu au ca suport documentaţia asigurată de acesta din urmă. Verificările se vor face obligatoriu în timpul programului de lucru al personalului de execuţie al Executantului sau Subcontractanților săi. Toate eventualele cheltuieli privind transportul şi cazarea reprezentanţilor Beneficiarului în scopul participării la aceste verificări vor fi suportate de acesta din urmă. Restul cheltuielilor, legate de verificările propriu-zise la punctele de lucru, la sediul Executantului şi/sau sediile subantreprenorilor, vor fi suportate de Executant.
12.5 Executantul va avea disponibilitate pentru intervenții 24 de ore pe zi. În caz de avarie sau pentru prevenirea producerii unor avarii, Executantul va interveni (i) în maxim 6 ore de la primirea solicitării din partea reprezentanților Beneficiarului în timpul orelor de program şi (ii) în maxim 10 ore de la primirea solicitării din partea reprezentanților Beneficiarului în afara orelor de program.
12.6  La finalizarea Lucrărilor, Executantul are obligaţia de a notifica, în scris, Beneficiarului că sunt îndeplinite condiţiile de recepţie, solicitând acestuia convocarea comisiei de recepţie. Pe baza situaţiilor de lucrări executate confirmate şi a constatărilor efectuate pe teren, Beneficiarul va aprecia dacă sunt întrunite condiţiile pentru a convoca comisia de recepţie. 
12.7 În cazul în care se constata că sunt lipsuri sau deficiente, acestea vor fi notificate Executantului, stabilindu-se şi termenele pentru remediere şi finalizare. După constatarea remedierii tuturor lipsurilor şi deficienţelor, la o noua solicitare a Executantului, Beneficiarul va convoca comisia de recepţie. În maxim 48 de ore de la notificarea Executantului, Părțile vor încheia un proces verbal în care se va consemna anularea obiecțiilor referitoare la lucrările lipsa şi remedierea deficientelor menționate în anexa la procesul verbal de recepție la terminarea lucrărilor.
12.8  Dupa emiterea Procesului Verbal de Recepție la Terminarea Lucrărilor, Beneficiarul nu mai poate emite alte solicitări de remediere de lucrări, penalizări, diminuări de valori şi alte asemenea, decât cele consemnate în procesul-verbal de recepție la terminarea lucrărilor.
12.9 Obligația recepției lucrărilor cade în sarcina Beneficiarului, iar termenul maxim pentru efectuarea recepției lucrărilor de la data înștiințării de către Executant privind finalizarea lucrărilor, este de maxim 30 de zile.
12.10 Recepția se va face conform PE 027/97 sau PE 116 /94, după caz.


ARTICOLUL 13  OBLIGAȚIA DE GARANȚIE

13.1 Executantul va garanta și va fi răspunzător pentru asigurarea faptului că execuția Lucrărilor este realizata în siguranță, cu diligență și conform prevederilor contractuale, legislației aplicabile, standardelor relevante și practicilor tehnice curente. 
13.2 Executantul răspunde pentru calitatea lucrărilor efectuate pe o perioadă de 2(doi) ani și garantează că lucrările de mentenanță sunt executate în concordanță cu normele tehnice în vigoare.                                              
13.3 Fără a aduce atingere oricăror alte drepturi ale Beneficiarului sau oricăror obligații privind garanția Executantului, Executantul va executa din nou pe propria cheltuiala orice Lucrări care s-au dovedit a fi, în ceea ce privește calitatea sau cantitatea, necorespunzătoare cu cerințele Beneficiarului.
13.4 În cazul în care Executantul nu-şi va respecta obligațiile prevăzute la art. 13.3, Beneficiarul va avea dreptul, la expirarea unei perioada rezonabile de timp, de a repara orice defecte/daune pe seama şi cheltuiala Executantului. 
13.5 Perioada de garanție va începe de la data semnării, fară obiecțiuni, de către părțile contractante a Procesului verbal de recepție la terminarea Lucrărilor. Atunci când lucrarile executate sunt distincte din punct de vedere fizic şi funcțional, perioada de garanție curge de la încheierea procesului verbal la terminarea lucrarilor emis pentru fiecare comandă în parte.  Perioada de garanție este de 24 luni.
13.6 Beneficiarul va notifica Executantul cu privire la orice defecte în cadrul perioadei de garanție aplicabile.

ARTICOLUL 14  RĂSPUNDEREA CONTRACTUALĂ

14.1  Fiecare Parte este răspunzătoare pentru neîndeplinirea, îndeplinirea necorespunzătoare sau cu întârziere a obligațiilor asumate prin prezentul Contract.
14.2 Fiecare Parte va răspunde și va despăgubi cealaltă Parte pentru orice Defecte, neconcordante, erori sau omisiuni ale livrărilor și/sau prestațiilor sale și pentru orice încălcare a prezentului Contract.
14.3 Nerespectarea de către Executant a termenelor de execuție așa cum acestea au fost stabilite prin Contract/Comenzi atrag penalități de întârziere de 0,01% pentru fiecare zi de întârziere, calculate la valoarea lucrarilor neexecutate în termen. Valoarea penalităților de întârziere nu poate depăși valoarea lucrarilor neexecutate în termen.
14.4 Nerespectarea de către Beneficiar a termenelor de plata așa cum acestea au fost stabilite prin Contract atrag penalități de întârziere de 0,01% pentru fiecare zi de întârziere calculate la valoarea facturii neachitate la termen. Valoarea penalităților de întârziere nu poate depăși valoarea facturii neachitate la termen.
14.5 Prevederile Art. 14.3 nu vor fi aplicabile daca depășirea termenelor de execuție a fost notificata Beneficiarului şi acesta şi-a dat acordul scris cu privire la prelungirea termenelor respective.
14.6 Executantul va fi răspunzător necondiționat şi va despăgubi integral Beneficiarul pentru orice dauna cauzată Beneficiarului sau terților de actele sau omisiunile Personalului Executantului, dauna dovedita a fi din culpa Executantului.
14.7 Executantul va fi deplin răspunzător şi va apăra, va proteja şi va despăgubi integral și imediat Beneficiarul pentru și împotriva tuturor daunelor care ar putea să decurgă din eșecul Executantului de a-și îndeplini obligațiile contractuale, în special împotriva formulării de pretenții de către terți. Daune dovedite în mod expres a fi din culpa Executantului.
14.8 În cazul oricărei încălcări a obligației de confidențialitate, Partile vor proteja şi vor despăgubi cealalta Parte pentru daunele produse printr-o astfel de încălcare.

ARTICOLUL 15  LEGEA APLICABILĂ. SOLUȚIONAREA LITIGIILOR

15.1 Prezentul Contract este guvernat de legile din România.
15.2 Părțile vor încerca să soluționeze pe cale amiabilă orice dispută apărută în executarea prezentului Contract. În cazul în care Părțile nu reușesc să ajungă la o înțelegere pe cale amiabilă, disputa va fi dedusă spre judecata instanțelor competente de la sediul Beneficiarului.

ARTICOLUL 16    ETICA / PREVENIREA CORUPŢIEI

16.1 În executarea prezentului Contract, părţile se obligă să respecte cu stricteţe regulile de conduită etică şi prevederile legale aplicabile care interzic mituirea persoanelor publice sau private, traficul de influența, spălarea de bani, care, în particular, ar putea conduce la excluderea dintr-un contract public, incluzând dar fără a se limita la: 
⮚	Legea nr. 78/2000 pentru prevenirea, descoperirea și sancționarea faptelor de corupție; 
⮚	Legea nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative;
⮚	Legea nr. 286/2009 privind Codul penal.
Părţile se obligă să implementeze politicile şi măsurile necesare în vederea prevenirii actelor de corupție, precum și a celor aflate în legătură directă cu acestea.
16.2 Executantul recunoaște și declară că toate sumele care îi vor fi transferate de Beneficiar în baza prezentului Contract, sunt destinate exclusiv pentru îndeplinirea Contractului.
16.3 Executantul se obligă să nu utilizeze sumele care îi vor fi transferate ca finanțare ilegală la orice formă de activitate sau orice activitate opusă ordinii publice sau bunelor moravuri din Romania sau din oricare alt stat.
16.4 Executantul declara că, din cunoștințele sale, reprezentanții săi legali, directorii, angajații, agenții săi, precum şi orice persoană care prestează servicii în numele său în beneficiul Beneficiarului, în baza prezentului Contract, atât direct cât şi indirect, nu au oferit și nu vor oferi, solicita, autoriza sau accepta oferirea de bani sau orice alte beneficii şi nu au acordat și nu vor acorda niciun avantaj sau beneficiu vreunei companii, întreprindere sau persoane, incluzând oficiali sau angajați guvernamentali, partide politice, candidați politici, persoane care dețin poziții publice de orice fel pentru sau în numele unei ţări, agenții publice sau companii deținute de către stat, vreunui funcționar al unei organizații publice naționale sau internaționale, cu scopul de a  influența persoana respectivă în cursul exercitării îndatoririlor sale oficiale sau cu scopul de a răsplăti sau a determina exercitarea în mod necorespunzător, de către o persoana, a unei funcții sau activităţi relevante, în scopul obținerii sau menținerii de către Beneficiar a unor avantaje şi/sau a unor activităţi comerciale.
16.5 Executantul se angajează să se asigure de respectarea prevederilor acestui articol/capitol de către orice persoană său entitate cărora acesta ar trebui să le transfere, total sau parțial Prețul Contractului că urmare a intervenției lor în cadrul executării Contractului.
16.6 În general, Executantul declară că, în cadrul prezentului Contract, conduită sa va fi conformă cu practicile etice şi nu va aduce atingere imaginii Beneficiarului, grupului din care acesta face parte sau acționarilor săi.
16.7 Executantului îi este de asemenea interzis din Prețul Contractului să ofere vreun beneficiu, sau să cedeze la solicitarea oricărei persoane care susține a avea o influență reală sau presupusă pe lângă un funcționar public, astfel încât să nu abuzeze de influența sa pentru a obține contracte sau orice decizie favorabilă. 
16.8 Executantul declară că va respecta prevederile aplicabile în materie socială și fiscală.
16.9 Executantul se obligă să notifice Beneficiarului orice încălcare a oricărui termen al acestei clauze, în termen de maxim 15 zile de la constatare.
16.10 În cazul în care Beneficiarul notifică Executantul despre faptul că există dovezi care confirmă că Executantul a încălcat orice termen al acestei clauze, atunci:
a)	Beneficiarul are dreptul să suspende contractul fără a transmite notificare în acest sens, atât timp cât Beneficiarul consideră necesar să investigheze situația în cauză, fără a atrage vreo responsabilitate sau obligație către Executant pentru această suspendare;
b)	Beneficiarul se obligă să întreprindă toate măsurile pentru a preveni pierderea sau distrugerea oricăror documente doveditoare care au legătura cu situația în cauza
16.11 În cazul în care Executantul încalcă orice termen al acestei clauze, atunci:
a)	Beneficiarul poate să rezilieze prezentul Contract, cu efect imediat, fără nicio notificare prealabilă şi fără nicio răspundere în sarcina sa;
b)	Executantul se obligă să despăgubească Beneficiarul, până la limita maximă permisă de lege, pentru orice prejudicii, pierderi, sau cheltuieli suportate de Beneficiar că urmare a încălcării de către Executant a termenilor prezentei clauze.

ARTICOLUL 17  SECURITATE/ PREVENȚIE

17.1  Executantul își asuma responsabilitatea de a respecta și a acționă conform Cerințelor OHSE ale Beneficiarului descrise în Anexa nr. 1 (Convenția de securitate şi sănătate în munca, situații de urgenta şi protecția mediului) la prezentul Contract și de a informa Beneficiarul imediat de orice încălcare a acestora. 
17.2 Prevenirea accidentelor
17.2.1 Executantul va verifica permanent respectarea măsurilor de siguranță pentru prevenirea accidentelor de muncă, conform legilor în vigoare din Romania.
17.2.2 Executantul va fi răspunzător pentru toți angajații acestuia și se va asigura că acestora li s-a făcut instructajul de protecția muncii şi că au primit echipamentul de protecție necesar şi că s-au luat toate măsurile rezonabile de prevenție în legătură cu angajații şi cu echipamentele.
17.3 Asigurările sociale obligatorii
17.3.1 Personalul Executantului trebuie să fie asigurați conform asigurărilor sociale din România.
17.4 Conformitate cu Legea Aplicabilă
17.4.1 Doar persoanele care îndeplinesc toate prevederile statutare şi de reglementare (ex. permis de muncă) pot fi implicate în derularea prezentului Contract.
17.4.2 În măsura în care sunt folosite măsuri speciale de siguranță precum parole, protecție împotrivă copierii etc., acestea vor fi definite împreună cu Beneficiarul. Executantul își asuma responsabilitatea de a nu instala niciun drept de acces pentru care Beneficiarul nu este autorizat.
17.4.3 În cazul în care cerințele de securitate nu sunt respectate, aceasta constituie o încălcare grava a prezentului Contract, având ca posibilă urmare rezilierea Contractului, în funcție de opțiunea Beneficiarului.

ARTICOLUL 18  SUCCESORI LEGALI

18.1 Dacă forma legală a Părților se va modifica în vreun fel, acestea se vor  notifica imediat în scris făcând dovada în acest sens, toate obligațiile şi drepturile sale se vor transfera succesorului sau legal.

ARTICOLUL 19  NOTIFICĂRI

19.1 Orice comunicare sau notificare destinată a fi transmisă sub incidența sau în legătură cu acest Contract vor fi făcute în scris, prin unul din următoarele mijloace de comunicare:
i.	personal;
ii.	prin orice serviciu de curierat expres recunoscut, cu confirmare scrisă de primire;
iii.	prin e-mail care permite confirmarea scrisă a transmiterii complete;
iv.	prin fax care permite confirmarea scrisă a transmiterii complete;
adresate și trimise către reprezentantul/ii Părții respective, după cum urmează:

Dacă este adresată Beneficiarului:
Către:  Termo PLOIEŞTI S.R.L.
Adresa: Punct de lucru Com. Brazi, str. Trandafirilor, nr. 89, Jud. Prahova
E-mail: gelu.gologan@termoploiesti.ro, razvan.codescu@termoploiesti.ro
În atenția - Responsabil contract:  Gelu Gologan, Razvan Codescu 
Tel.: 0752 303 716

Daca este adresata Prestatorului:
In atentia: 
Adresa: 
Tel: 
E-mail: 
În atenția

19.2 Orice modificare a adreselor sau detaliilor de mai sus va fi notificată în scris celeilalte Părți, sub sancțiunea că orice comunicare sau notificare trimisă la adresele/detaliile indicate anterior de către Părți să fie considerată validă şi recepționată.
19.3 Orice comunicare sau notificare transmisă personal trebuie să fie confirmată ca fiind primită de către Partea destinatară prin semnarea unei copii a respectivei comunicări sau notificări, în sensul luării sale la cunoștință, cu specificarea orei şi datei primirii. 
19.4 Orice comunicare sau notificare transmisă prin curier expres recunoscut se va considera ca fiind primită după trecerea a trei (3) Zile Lucrătoare de la expediere sau de la data menționată pe confirmarea scrisă de primire, oricare intervine prima, fiind suficientă demonstrarea faptului că plicul conținând respectiva comunicare sau notificare a fost adresat în mod corespunzător şi transmis serviciului respectiv de curierat expres pentru transmitere prin curier.  

19.5 Orice comunicare sau notificare transmisă prin fax se va considera ca fiind primită:
i.	dacă este trimisă într-o Zi Lucrătoare pentru destinatar (i.e. pentru Beneficiar: de Luni până Vineri de la ora 8:00 până la ora 16:00) la primirea de către expeditor a unui raport scris de confirmare a livrării; sau
îi.	dacă este trimisă într-o Zi nelucrătoare pentru destinatar sau în afara orelor de program al destinatarului, în următoarea Zi Lucrătoare.    
19.6 Orice comunicare sau notificare trimisă prin e-mail se va considera ca fiind primită de către destinatar în ziua în care expeditorul a primit confirmare scrisă a transmiterii complete (i.e. un raport scris automat de confirmare a livrării).

ARTICOLUL 20 DOCUMENTELE CONTRACTULUI

20.1 Documentele Contractului  sunt:
i. Contractul şi  Anexele sale (listele de preturi şi conventia SSM-SU);
ii. Documentația de atribuire şi toate documentele care au facut obiectul achiziției de Lucrari, inclusiv caietul de sarcini care face parte din contract; 
iii. Comenzile;
iv. Dovada constituirii garanției de buna execuție.

ARTICOLUL 21  CARACTERUL CONFIDENŢIAL AL CONTRACTULUI 

21.1. Părțile se obligă să gestioneze toate informațiile primite una de la cealaltă drept informații confidențiale, care nu pot fi împărtășite sub nicio formă unei terţe părţi fără aprobarea expresă datã în scris. Părțile se obligă să se asigure că informațiile primite sunt tratate ca atare de angajații, colaboratorii şi contractanții săi.
21.2. Dezvăluirea oricărei informații față de persoanele implicate în îndeplinirea Contractului se va face în mod confidențial şi se va extinde numai asupra acelor informații necesare în vederea îndeplinirii acestuia.
21.3. O parte va fi exonerată de răspunderea pentru dezvăluirea de Informații confidențiale dacă:
a) informația era cunoscută părții înainte ca ea să fi fost primită de la cealaltă parte sau devine cunoscută public fără nicio implicare din partea părții; sau
b) informația a fost dezvăluită după ce a fost obținut acordul scris al celeilalte părți contractante pentru asemenea dezvăluire; sau
c) o parte a fost obligată în mod legal sã dezvăluie informația sau dezvãluirea informaţiei se produce în contextul necesității respectării unor obligații legale precum şi în temeiul unor dispoziții emise de un organism judiciar, administrativ, de reglementare sau de către o autoritate competentă cu putere coercitivă. În acest caz, cu excepţia situaţiei în care sunt incidente cerințe legale de asigurare a confidenţialității cu privire la dezvăluirile făcute către organismele/autoritățile mai sus menționate (de ex. dezvăluirile făcute în scopul efectuării unor cercetări cu caracter penal), partea în cauză care dezvăluie Informația confidențială/Informațiile confidențiale, se obligă sã:
- limiteze divulgarea strict pentru a acoperi necesitatea respectării unor astfel de obligații, și 
- informeze cealaltă parte cu privire la dezvăluirile realizate.
d) Beneficiarul dezvăluie informația colaboratorilor săi (de ex. avocați, consultanți financiari etc.);
e) o parte dezvăluie informația către instanța de judecată, tribunalul arbitral, experții tehnici numiți de instanță sau aleși de către părți, mediatorului ales pentru soluționarea unei dispute/litigiu, 
executorului judecătoresc (în situația apariției unei dispute/litigiu între părți) precum şi în contextul necesității respectării obligațiilor stabilite în sarcina sa prin dispoziții ale instanțelor judecătorești/arbitrale sau în cuprinsul unui acord de mediere încheiat între părți.
21.4. În sensul prezentului Contract, vor reprezenta „Informații confidențiale” oricare şi toate informațiile legate de afacerile celeilalte părți şi/sau oricare şi toate informațiile legate de îndeplinirea obiectului prezentului Contract, inclusiv, dar fără a se limita la: planuri de dezvoltare, condiții financiare, planuri de afaceri, identitatea partenerilor de dezvoltare, informații, evidențe ale afacerii, liste de clienți, evidențe ale proiectelor, rapoarte de piață, evidențe ale angajaților și manuale, politici şi proceduri de conducere a afacerii, informații legate de procedurile, tehnologiile şi/sau teoriile şi orice alte informații care ar putea fi dezvăluite de către o parte către cealaltă parte sau la care, uneia dintre părți i se poate acorda accesul de către cealaltă parte, în conformitate cu prevederile prezentului Contract, sau care sunt generate ca rezultat al sau în legătură cu obiectului Contractului, care nu sunt disponibile publicului larg.
21.5. Părțile se obligă să primească şi să păstreze confidențialitatea asupra Informațiilor confidențiale. Fără a limita în nici un fel dispozițiile anterioare, părțile promit și sunt de acord:
(i) să nu aducă la cunoștința unei terțe părți Contractul sau orice prevedere a acestuia, în afara acelor persoane implicate în îndeplinirea Contractului; 
(ii) să protejeze orice Informație confidențială împotriva folosirii, publicării sau dezvăluirii neautorizate;
(iii) să nu folosească orice Informație confidențială decât în scopul îndeplinirii obligațiilor stabilite prin acest Contract;
(iv) să nu furnizeze, publice, dezvăluie, transfere sau să folosească în alt mod, direct sau indirect, în orice manieră, orice Informație confidențială, cu excepția situației în care deţine o autorizare expresă a unor astfel de acțiuni ce a fost dată în scris de către cealaltă parte, în concordanță cu prevederile acestui articol;
(v) să nu folosească nicio Informație confidențială pentru a concura în mod neloial sau a obține avantaje necuvenite față de cealaltă parte, în orice activitate comercială care poate fi asemănătoare cu activitatea comercială desfășurată de către cealaltă parte;
(vi) să atragă atenția fiecărei persoane implicate în activitățile care fac obiectul prezentului Contract, căreia i se acordă acces la orice Informație confidențială, asupra faptului că îi este strict interzisă utilizarea, publicarea sau dezvăluirea, sau permiterea altor persoane să utilizeze, în interes propriu sau în detrimentul celeilalte părți, oricare dintre Informațiile confidențiale și, la cererea părții vătămate, să transmită acelei părți un exemplar al unui acord scris în acest sens, semnat de către persoanele respective;
(vii) să respecte oricare alte măsuri de securitate, solicitate în scris de către cealaltă parte.
21.6. Obligațiile de confidențialitate enumerate în prezentul Contract sunt nelimitate în timp. Beneficiarul îi poate solicita Executantului, oricând pe perioada executării Contractului, cât și după încetarea acestuia, să distrugă Informațiile Confidențiale, indiferent de suportul pe care acestea sunt stocate.
21.7. Părțile convin că nicio parte nu va emite nicio declarație / anunț public privind Informațiile confidențiale, inclusiv cu privire la obiectul sau clauzele prezentului Contract, fără a deține consimțământul scris prealabil al celeilalte părți.

ARTICOLUL 22  ÎNCETAREA CONTRACTULUI 

22.1 Prezentul Contract încetează în următoarele cazuri:
a) 	la expirarea duratei prevăzute la Art. 4.1;
b) 	prin acordul Părţilor consemnat în scris;
c) 	prin reziliere, potrivit Art. 22.2; 
22.2 Beneficiarul poate rezilia prezentul Contract de plin drept, cu efect imediat, fără a fi necesară punerea în întârziere a Executantului (punerea în întârziere rezultând din simplul fapt al neexecutării), fără necesitatea unei alte formalități şi fără intervenția instanțelor de judecată, în oricare dintre situațiile următoare:
a) Prestatorul nu-şi îndeplinește oricare sau toate Obligațiile Esențiale;
b) apariția oricărei alte incapacități legale care să împiedice executarea prezentului Contract;
c) în condițiile prevăzute la Art. 18.
22.4 În cazul încetării Contractului potrivit art. 22.1 (b şi c), Executantul este îndreptățit  la plata corespunzătoare pentru partea din Contract îndeplinită până la data încetării, inclusiv penalitățile de întârziere.

ARTICOLUL 23 FORȚA MAJORĂ

23.1. În situația în care un Eveniment de Forță Majoră (condiție care va include consecințele acestuia) împiedică una dintre Părți să își respecte sau întârzie respectarea obligațiilor decurgând din acest Contract se vor aplica următoarele măsuri:
23.1.1 Partea va fi scutită de respectarea şi de răspunderea pentru nerespectarea acelor obligații pe care nu le poate îndeplini că o consecință a unui Eveniment de Forță Majoră;
23.1.2. Orice perioadă de timp acordată sau permisă în baza prezentului Contract pentru îndeplinirea oricărei obligații va fi prelungită cu perioada de timp pentru care Partea nu poate să își respecte obligația (obligațiile) specifică(e) ca urmare a existenței acelui Eveniment de Forță Majoră; cu condiția, totuși, că Partea afectată să-și fi respectat obligațiile ce-i revin în baza art. 25.5 și 25.7 de mai jos;
23.1.3. Durata Contractului va fi prelungită cu perioada de timp pentru care Partea nu poate să își respecte obligația (obligațiile) specifică(e) că urmare a existenței acelui Eveniment de Forță Majoră.
23.2. Dacă la expirarea unei perioade de cel puțin 30 de zile de la apariție, Evenimentul de Forță Majoră (sau consecințele acestuia) continuă, Partea afectată de acesta va avea dreptul să rezilieze prezentul Contract în conformitate cu prevederile art. 24 în orice moment după expirarea acestei perioade, cu condiția ca Evenimentul de Forță Majoră să continue în momentul acestei rezilieri.
23.3. Fără a limita caracterul general al acestei noțiuni, Evenimentele de Forță Majoră sunt definite ca fiind:
⮚	Oricare evenimente ce nu pot fi controlate de Partea în cauză; și
⮚	Nu au putut fi prevăzute în mod rezonabil înainte de semnarea Contractului, și
⮚	Ale căror efecte nu puteau fi evitate de către respectiva Parte; și
⮚	Care afectează drepturile şi obligațiile Părții în baza acestui Contract
23.4. Evenimentele de Forță Majoră vor include următoarele:
23.4.1. Evenimente Naturale de Forță Majoră cum ar fi:
a)	trăsnete, cutremure, uragane sau secetă și alte condiții climaterice extraordinare, că de exemplu temperaturi anormal de scăzute care nu au un istoric privind apariția regulată a acestora;
b)	explozii, foc sau inundații (dacă nu sunt cauzate de Partea respectivă sau orice altă persoană pentru care aceasta este responsabilă);
c)	contaminări nucleare, chimice sau biologice (dacă nu sunt cauzate de Partea respectivă sau orice altă persoană pentru care aceasta este responsabilă);
d)	bombe sau alte muniții neexplodate sau descoperiri de fosile sau relicve arheologice.
23.4.2. Evenimente Politice de Forță Majoră, cum ar fi:
a)	război sau război civil (declarat sau nu) sau conflict armat, blocade și embargouri;
b)	acțiuni violente de stradă sau rebeliuni civile;
c)	orice act sau amenințare de terorism credibilă în mod rezonabil la adresa Părții respective; sau
d)	greve sau alte mișcări revendicative la scară națională și motivate în mare parte politic sau economic.
23.4.3. Evenimente Nefavorabile de Forță Majoră, cum ar fi: 
a)	greve sau alte acțiuni de protest ale salariaților unei Părți, cu condiția ca Partea în cauză să depună toate eforturile rezonabile pentru prevenirea apariției grevei sau pentru stingerea acesteia, atunci când ar fi fost necesar şi posibil în mod practic să depună acele eforturi;
b)	maladii, epidemii, pandemii, carantină, închiderea frontierelor impuse de autoritățile competențe;
c)	exproprieri sau confiscare de facilități impuse de autoritățile statului pentru protejarea unor interese publice, acte ale inamicilor statului, război, război civil, revoluție, rebeliuni, insurecții, sabotaj, revolte, acte de terorism și orice amenințare credibilă a oricăror situații menționate anterior.
23.5. O Parte afectată de un Eveniment de Forță Majoră va informa cealaltă Parte cât mai curând posibil, dar nu mai târziu de 10 (zece) zile după ce ia cunoștință de apariția unui Eveniment de Forță Majoră, furnizând detalii complete despre durata şi efectele estimate ale acestuia. Dacă Evenimentul de Forță Majoră durează mai mult de o săptămână, Partea afectată va informa periodic cealaltă Parte dar nu mai rar de o dată la două săptămâni despre derularea evenimentelor.
23.6. (1) În dovedirea Evenimentului de Forță Majoră, Părțile convin asupra utilizării oricăror informări oficiale de la oricare autorități statale/entități naționale și/sau internaționale, incluzând, dar fără limitare la ministere de resort, autorități aero-portuare, servicii/direcții din cadrul Poliției/ISU etc.
(2) Informările oficiale pot fi utilizate în scopul celor de mai sus indiferent dacă sunt sau nu adresate în mod individual Părții afectate sau au un caracter de informare publică.
23.7. O Parte afectată de un Eveniment de Forță Majoră va depune toate eforturile pentru a-și relua îndeplinirea obligațiilor cât mai curând posibil iar între timp să diminueze efectele acestui eveniment şi va informa complet cealaltă Parte în legătură cu măsurile luate în acest sens, cu condiția ca acest lucru să nu presupună costuri nerezonabile pentru Partea afectată de Evenimentul de Forță Majoră.

ARTICOLUL 24   PRELUCRAREA  DATELOR CU CARACTER PERSONAL 

24.1 Prelucrarea datelor cu caracter personal ale reprezentanților legali, semnatarilor și persoanelor de contact (angajați sau colaboratori)
(i)	Executantul și Beneficiarul prelucrează datele cu caracter personal ale reprezentanților legali, semnatarilor și persoanelor de contact ale celeilalte Părți în scopul negocierii, încheierii şi executării Contractului (inclusiv pentru realizarea de plăți şi facturare). În consecința acestui scop principal, se vor prelucra date și pentru următoarele scopuri: a) statistici şi analize; b) îmbunătățirea serviciilor și eficientizarea costurilor; c) arhivare; d) realizarea de audituri şi controale interne; e) accesul în locațiile / sediile părților; f) prevenirea și investigarea fraudelor și a incidentelor de securitate fizică şi informatică; g) apărarea drepturilor fiecărei Părți contractante; h) colaborarea cu autoritățile de stat; i) realizarea de chestionare legate de obiectul contractului; j) alte scopuri compatibile cu obiectul contractului.
(ii)	În scopul limitării volumului de date, Părțile vor prelucra doar datele necesare îndeplinirii scopurilor de mai sus: numele, prenumele, funcția, adresa de email profesională și numărul de telefon profesional. Suplimentar, Părțile pot prelucra imaginile video ale persoanelor vizate atunci când acestea vizitează sediile sau locațiile celeilalte Părți.
(iii)	În calitatea lor de operatori de date în relațiile cu proprii reprezentanți legali / semnatari /persoane de contact (angajați şi colaboratori), Părțile se obligă să informeze în mod transparent aceste persoane vizate cu privire la: a) prelucrările de date realizate prin derularea contractelor de muncă/colaborare încheiate cu aceste persoane vizate şi b) categoriile de destinatari ai datelor ce aparțin acestor persoanelor vizate. 
24.2 Prelucrarea datelor cu caracter personal pentru alte scopuri 
În cazul în care, prin intermediul acestui Contract, o Parte va prelucra date cu caracter personal ale celeilalte Părți pentru alte scopuri decât cele menționate la punctul 24.1, Părțile se obligă se semneze un acord de prelucrare a datelor, în conformitate cu cerințele impuse de Regulamentul
UE 2016/679 ("GDPR"), legislația națională privind protecția datelor cu caracter personal şi în considerarea recomandărilor / ghidurilor emise de Comitetul European pentru Protecția Datelor.
24.3 Prelucrările incidentale ale datelor cu caracter personal 
(i)	Părțile vor implementa măsuri tehnice şi organizatorice pentru a preîntâmpina şi limita prelucrările de date incidentale. 
(ii)	Dacă pe parcursul derulării contractului, o Parte prelucrează în mod incidental date cu caracter personal ale celeilalte Părți, această prelucrare se va realiza cu respectarea cu principiului bunei-credințe și a prevederilor generale de confidențialitate.
(iii)	Orice prelucrare incidentală de date trebuie adusă la cunoștința celeilalte Părți, în cel mai scurt timp.
24.4 Incidentele de Securitate cu privire la datele cu caracter personal prelucrate conform art. 24.1 și 24.3 de mai sus
Parțile se vor notifica reciproc în cel mult 24 de ore de la producerea oricărui incident de securitate asupra datele cu caracter personal ale celeilalte părți. Notificarea va conține cel puțin următoarele detalii: (a) descrierea incidentului de securitate; (b) tipul de date care a făcut obiectul incidentului de securitate; (c) identitatea persoanelor vizate sau dacă nu este posibil, numărul de persoane vizate afectate; (d) consecințele produse persoanelor vizate afectate de incidentul de securitate; (e) o descriere a măsurilor luate sau pe care urmează să le ia pentru soluționarea sau diminuarea impactului produs de incidentul de securitate, precum şi termenul de implementare a acestor măsuri (f) datele de contact ale responsabilului cu protecția datelor; (g) orice alte informații relevante cu privire la incidentul de securitate.
24.5  Executantul declară și acceptă prin prezenta cã va furniza către Beneficiar toate şi orice informații ar fi necesare acestuia din urmă în vederea soluționării oricărui diferend în care este implicat urmare a încălcării securității datelor cu caracter personal şi cã va despăgubi Beneficiar, în integralitate, pentru toate sancțiunile la care acesta este expus, indiferent de natura lor, atât pentru pagubă suferită cât şi pentru câștigul nerealizat.

ARTICOLUL 25 DISPOZIȚII FINALE

25.1 Următoarele Articole ale Contractului vor rămâne în vigoare după încetarea prezentului Contract și vor obliga în continuare Părțile şi succesorii acestora şi cei care li se vor substitui în drepturi şi obligații: “Prevederi Generale și Garanții”, „Răspundere” „Obligația de garanție”, „Confidențialitate” şi „Protecția Datelor cu Caracter Personal”.
25.2 Acest Contract (cu anexe) este înțelegerea deplină dintre Executant şi Beneficiar referitoare la obiectul în cauza şi înlocuiește toate înțelegerile verbale şi scrise, comunicările sau acordurile anterioare dintre Executant şi Beneficiar. În plus, Părțile convin că, în afara de acest Contract şi de anexele la acesta, niciun document sau act nu constituie baza pentru acest Contract.
25.3 Prevederile prezentului Contract pot fi modificate cu acordul Părților, printr-un act adițional scris la acesta.

Prezentul Contract a fost încheiat astăzi  ................. în două exemplare originale, câte unul pentru fiecare parte.
BENEFICIAR								    EXECUTANT 
TERMO PLOIESTI SRL                                                                       

Director General,							    Administrator,
Mihai-Bogdan Becheanu 						    						             

Director Economic,
Cristina Manu


Responsabil acordare viza CFPP
Ionela Manea


Consilier Juridic,
Mihaela Pana


Specialist Achizitii,
Andra Draghici 

Derulator de contract,
Gelu Gologan
Anexa nr. 6


CONVENŢIE
SECURITATE  ŞI  SĂNĂTATE  ÎN  MUNCĂ,
SITUAŢII  DE  URGENŢĂ  ŞI  PROTECŢIA MEDIULUI

Încheiată  astăzi  ......... ,  valabilă  până  la  ............ ,  anexă  la  contractul  de  execuţie / prestări  servicii  nr. ...................... din  ...........................,  încheiat  între  Termo Ploiești S.R.L.  şi  .......................	
În  scopul  prevenirii  accidentelor  de  muncă,  a  incidentelor  periculoase,  a  bolilor  profesionale  şi  a  incendiilor  la  lucrările  ce  se  execută  în  baza contractului de  execuţie  nr.  ......................,  din  ................................ de către ......................,  reprezentată  prin ........................,  în  calitate  de  Administrator, numit  EXECUTANT  şi  Termo PLOIEŞTI S.R.L.,  reprezentată  prin  dl. Mihai-Bogdan Becheanu,  în  calitate  de  Director  General,  numit  BENEFICIAR,  la data semnării contractului s-a  încheiat  prezenta  Convenţie  prin  care  se  stabilesc  obligații  reciproce.
Prezenta  convenţie  s-a  stabilit  în  baza  prevederilor:
-	Legii nr. 319/2006 a securităţii  şi  sănătăţii în  muncă, cu modificările și completările ulterioare;
-	H.G. nr. 1425/2006 pentru  aprobarea  normelor  metodologice  de aplicare  a  Legii  319/2006;
-	Ordinului nr. 4 din 9 martie 2007 (*actualizat*) pentru aprobarea Normei tehnice privind delimitarea zonelor de protecţie şi de siguranţă aferente capacităţilor energetice - revizia I;
-	Legii nr. 307/2006  privind  apărarea  împotriva  incendiilor;
-	Legii nr. 481/2004 (*R)  privind  protecţia  civilă;
-	Normelor generale  de  prevenire  şi  stingere  a  incendiilor  OMAI  nr.  163/2007;
-	OUG nr. 21/2004  privind  Sistemul  naţional  de  management  al  situaţiilor  de urgenţă;
-	OUG nr. 195/2005 privind protectia mediului;
-	Legea  Apelor  nr.  107/1996, cu  modificările  şi  completările ulterioare;
-	Legea 17/2023 pentru aprobarea OUG nr. 92/2021 privind regimul deşeurilor;
-	OUG nr. 92/2021 privind regimul deşeurilor;
-	Regulamentul intern al Termo Ploieşti S.R.L..                       
A.  OBLIGAŢIILE  EXECUTANTULUI

Personalul  care  execută  lucrările şi  desfăşoară  activităţi  în  baza  contractului  de  execuţie / prestări  servicii nr.  ...........................  din  ..............................,  se  consideră  personal  din  exterior  şi  va  fi numit  în  prezenta  convenţie  „executant”.
1.  După  semnarea  contractului  de  execuţie/prestări  servicii,  privind  .................................................................  executantul  are  obligaţia  de  a  prezenta  conducerii  Termo PLOIEŞTI S.R.L.   următoarele:
-  lista  nominală  cu  membrii  echipei: numele,  prenumele,  nr.  marca,  seria  şi  nr.  B.I.  sau  C.I.,  grupa sanguina, funcția/calificarea, cu nominalizarea șefului de echipa;
-  lista  cu  autovehiculele  executantului  care  vor  intra  pe  teritoriul Termo Ploiești S.R.L.: denumire autovehicul, numărul  de  înmatriculare  (dacă  este  cazul);
- lista cu  inventarul sculelor, dispozitivelor  şi  echipamentelor  tehnice  pe  care executantul  le  introduce  în  unitate;
-  copia  actelor din  care  să  rezultă  calitatea  de  salariat  al  executantului  care  va  executa  activităţi  în  baza  contractului  de  execuţie/prestări  servicii,  privind  lucrările  de  monitorizarea calității solului;
-  copii  ale  autorizaţiilor  de  funcţionare  din  punct  de  vedere  al  securităţii  şi sănătăţii  în  muncă  şi  al  protecţiei  mediului  ale  societăţii  executantului;
- lista aspectelor de mediu identificate pentru lucrările efectuate pentru sau în numele Termo PLOIEŞTI S.R.L.;
- adresă  oficială  din  partea  executantului  din  care  să  rezulte:  
· autorizarea  lucrătorilor  conform  cerinţelor  legale  în  vigoare  (autorizaţii);
· realizarea  evaluării  factorilor  de  risc  de  accidentare  şi  de  îmbolnăvire  profesională  pentru  activităţile  desfăşurate  pe  teritoriul  şi  în  numele  Termo PLOIEŞTI S.R.L.;
· elaborarea  planului  de  prevenire  şi  protecţie;
· elaborarea  instrucţiunilor  proprii de  SSM  pentru  activităţile  desfăşurate  pe  teritoriul  şi  în  numele  Termo PLOIEŞTI S.R.L.. 
Toate  documentaţiile  solicitate  vor  purta  semnătura  conducerii  unităţii  executantului,  cu  excepţia  celor  emise  de  autorităţile  competente,  care  vor  purta  menţiunea  „conform  cu  originalul”.
	2.  Executantul  se  obligă  să  asigure  participarea  personalului  propriu,  care  va  efectua  lucrări  în  baza  contractului  de  execuţie/prestări  servicii,  la  instruirea  lucrătorilor  în  domeniul  securităţii  şi  sănătăţii  în  muncă,  situaţii  de  urgenţă  şi  protecţia mediului,  efectuată  în  prima  zi  de  lucru  de  către Termo PLOIEŞTI S.R.L.. 
	Consemnarea  efectuării  instruirii  de  securitate  şi  sănătate  în  muncă,  se  va  face  pe  fişa  de  instruire  colectivă / proces  verbal  de  instruire,  personalul executant  semnând  de  luare  la  cunoştinţă  a  materialului  prezentat.  Fişa  de  instruire  colectivă  se  întocmeşte  în  două  exemplare,  din  care  un  exemplar  se  va  păstra  de  către  BENEFICIAR,  care  a  efectuat  instruirea  şi  un  exemplar  se  păstrează  de  către  EXECUTANT,  angajatorul  lucrătorilor  instruiţi.
Această  instruire  nu  scuteşte  executantul  de  a  efectua  instruirea  introductiv  generală  la  angajare,  la  locul  de  muncă  şi  periodic  pentru  personalul  propriu,  conform  reglementărilor  legale  în  vigoare.
3.  Personalul  executantului  este  obligat  să  respecte  indicaţiile  primite  la  instruirea introductiv  generală  referitoare  la  traseele  stabilite  de  beneficiar  pentru  accesul personalului,  circulaţia  mijloacelor  de  transport  şi  a  utilajelor  executantului  la  locurile  de muncă  din  Termo Ploiești S.R.L.  
	Traseele  şi  zonele  de  acces  ale  executantului  în  incinta Termo PLOIEŞTI S.R.L. sunt  cele  indicate  în  schiţa  anexată  la  prezenta  convenţie. 	
Pe  aceste  trasee,  personalul  executantului  va  respecta  măsurile  de  securitate  şi  sănătate  în  muncă,  igiena  muncii,  situaţii  de  urgenţă,  protecţia mediului, precum  şi  regulile  de  circulaţie  interioară.
	
ATENŢIE !!! 
 Personalul  executantului  va  purta  obligatoriu  vestă  reflectorizantă  galbena fosforescenta cu inscripționarea numelui companiei pentru toți lucrătorii săi iar pentru legatorii de sarcina autorizați vor fi roșii/portocalii pe  tot  timpul  efectuării  lucrărilor  pe  teritoriul  şi  în  numele  Termo PLOIEŞTI S.R.L.  
	4.  Personalul  executantului  este  obligat  să  respecte  indicaţiile  primite  la  instruirea introductiv  generală  referitoare  la  modul  de  alarmare  şi  acţiune  în  caz  de  incendiu  şi  modul  de  folosire  a  mijloacelor  de  primă  intervenţie.
	5.  Personalul  executantului  este  obligat  să  respecte  indicaţiile  primite  la  instruirea introductiv  generală  referitoare  la  locurile  de  muncă  cu  pericol  deosebit,  cu  risc  ridicat  şi  specific  din  cadrul Termo PLOIEŞTI S.R.L.,  interzicându-i-se  accesul  în  alte  instalaţii  decât  cele  menţionate  în  autorizaţia  de  lucru.                	
6.  Executantul  îşi  va  organiza  şi  executa  activităţile  astfel  încât  să  evite  orice  formă  de  poluare  accidentală  a  zonei  sale  de  lucru,  zonă  definită  pe  baza  autorizaţiei  de  lucru  emisă  de  către  BENEFICIAR.
7.  Personalul  executantului  este  obligat  să  respecte  indicaţiile  primite  de  la beneficiar  privind  depozitarea  temporară  în  locuri  special  amenajate  a  deşeurilor  rezultate din  urma  lucrărilor  pe  care  le  execută.
8.  Personalul  executantului  este  responsabil  de  evacuarea  de  pe  teritoriul Termo PLOIEŞTI S.R.L.  a  deşeurilor  rezultate,  în  condiţiile  şi  termenele  angajate contractual.
9.  Executantul  îşi  va  desemna  la  începerea  activităţii  personalul  calificat  care urmează  să  execute  activităţi  în  baza  contractului  de  execuţie / prestări  servicii.  Personalul  care  va  efectua  lucrările  va  cunoaşte  modul  de  alarmare  şi  modul  de  intervenţie  în  cazul  apariţiei  unor  poluări  accidentale  în  zona  de  lucru.
     10.  La  apariţia  unei  poluări  accidentale  executantul  este  obligat  să  anunţe  imediat  admitentul  privind  următoarele:
· condițiile  tehnice  în  care  s-a  produs  poluarea; 
· măsurile  întreprinse  pentru  limitarea  efectelor  poluării;
· măsuri  tehnice  şi  organizatorice  pentru  eliminarea  efectelor  poluării.
11.  Executantul  are  responsabilitate  totală  privind  respectarea  obligaţiilor  de  mediu în  zona  de  lucru  predată  pentru  executarea  activităţilor  în  baza  contractului  de  execuţie / prestări  servicii.
12.  Programul  de  lucru  al  executantului  terţ  se  stabileşte  de  comun  acord cu  beneficiarul pentru  zilele  lucrătoare.  Pentru  zilele  de  repaus  săptămânal  şi  sărbătorile  legale,  accesul  pe  teritoriul Termo PLOIEŞTI S.R.L.  se  face  doar cu  aprobarea  conducerii,  cu  înștiințarea  şi  la  dispoziţia  dispecerului  Termo PLOIEŞTI S.R.L.  
	Accesul  personalului  executantului  pe  teritoriul  Termo PLOIEŞTI S.R.L. se  va  face  în  baza  CI sau BI şi în zona de lucru doar pe baza de ecuson care sa cuprindă fotografia lucrătorului, numele şi prenumele, compania unde lucrează precum şi funcția acestuia.
           Accesul  autovehiculelor  executantului  (dacă  este  cazul)  este  permis  numai  pe  porțile  indicate  de  beneficiar  şi  numai  pentru  realizarea  lucrării  contractate.  Conducătorii auto  au  obligația  de  a  se  supune  controlului  la  poartă,  atât  la  intrare  cât  şi  la  ieşire.  Conducătorii auto ai sub-contractantului, în cazul în care este necesar sa coboare din vehicul, vor fi echipați corespunzător cu EIP conform normelor Termo PLOIEŞTI S.R.L. şi instruiți. Prin grija sub-contractorului, Serviciul Intern de Prevenire şi Protecție va fi informat în prealabil despre faptul ca șoferii/conducătorii auto ai sub-contractantului vor părăsi vehiculul. Nu se  vor  bloca  căile  de  acces  uzinale,  a  căilor  de  evacuare  în  caz  de  urgenţă  şi  căile  de  acces  către  mijloacele  de  prevenire  şi stingere  a  incendiilor  din  incinta Termo PLOIEŞTI S.R.L. 
13.  Personalul  executantului  va  avea  acces  în  zonele  de  exploatare  din  Termo Ploiești S.R.L.  numai  pe  baza  de  autorizație  de  lucru  sau  proces-verbal  de  predare-primire  în  reparaţie,  conform  cerințelor S.S.M.  şi  S.U.  în  vigoare, fiind instruit din punct de vedere SSM, SU şi PM şi doar purtând la vedere ecusonul.
Pentru  lucrările  executate  în  baza  autorizaţiei  de  lucru / proces-verbal  de  predare-primire  în  reparaţie  front  de  lucru,  executantul  va  respecta  atât  prevederile  din  instrucţiunile  interne  al  beneficiarului,  cât  şi  prevederile  din  instrucţiunile  proprii  şi  cerințele legale  de  securitate  şi  sănătate  în  muncă  în  vigoare.  
Înainte  de  a  începe  activitatea pe  teritoriul  şi  în  numele Termo PLOIEŞTI S.R.L.,  executantului îi revine,  în  exclusivitate,  sarcina  de  a  lua  toate  măsurile  tehnice  şi  organizatorice  de  securitate  şi  sănătate  în  muncă,  situaţii  de  urgenţă  şi  protecţia  mediului.
Executantul va  semnaliza  zona  de  lucru  în  mod  corespunzător  pe  timp  de  zi  şi  de  noapte  prin  montarea  de  indicatoare  de  avertizare  şi  interzicere  a  accesului  în  zona  protejată  şi  respectiv  cu  indicatoare  reflectorizante  şi  semnalizări  luminoase  pe  timp  de  noapte.  Semnalizarea  de  securitate  a  zonelor  de  lucru  se  va  face  conform prevederilor H.G. 971/2006 şi va fi făcută prin grija şi costurile executantului.  
Pentru  activităţile  executate  pe  teritoriul  şi  în  numele Termo Ploiești S.R.L.,  executantul  va  respecta  normele  generale  de  PSI  conform OMAI  163/2007  şi  măsurile  de  prevenire  şi  stingere  a  incendiilor. 
	14.  Executantul  va  respecta  prevederile  SSM şi  de SU referitoare  la  obligaţiile  ce-i  revin  la  începerea  lucrării  şi  pe parcursul  acesteia,  schimbarea şefului  de  echipă  sau  a  componenţei  echipelor  de  lucru,  la întreruperea,  reluarea,  mutarea  în  altă  zonă  şi  încheierea  lucrărilor.
	Şeful  de  echipă  al  executantului  va  începe  lucrarea  numai  după  primirea  aprobării de  la  admitentul Termo PLOIEŞTI S.R.L. . Şeful  de  echipă / responsabilul  de  lucrări  al executantului  va  verifica  existenţa  şi  suficienţa  măsurilor  tehnice  de  securitate  şi  sănătate în  muncă  luate  de  către  admitent.
Şeful  de  echipă / responsabilul  de  lucrări  al  executantului  va  instrui  membrii  echipei  asupra  măsurilor de  securitate  şi  sănătate  în  muncă  şi  a  situaţiilor  de  urgenţă  specifice  activităţii  desfăşurate  şi  asupra  tehnologiei  de  lucru  ce  trebuie  aplicată.
Executantul  va  supraveghea  personalul  din  subordine  privind  respectarea  normelor  de  securitate  şi  sănătate  în  muncă  şi  a  situaţiilor  de  urgenţă,  a  ordinei  şi  disciplinei  la  locul  de  muncă.
Executantul  nu  va  introduce  personal  nou  la  lucrări fără  a  comunica  aceasta  la  Serviciul  Intern  de  Prevenire  şi  Protecţie. Este interzisa introducere de personal neinstruit în incinta Termo PLOIEŞTI S.R.L.. De  asemenea,  executantul  nu  va  modifica  componenţa  echipelor  ce  execută  lucrări  fără  a  comunica  aceasta  admitentului  sau  supraveghetorului  de  lucrare  şi  fără  instruirea  şi  trecerea  noilor  introduşi  pe  autorizaţia  de  lucru.
La  încheierea  zilei  de  lucru,  retragerea  formaţiei  se  va  face  organizat,  cu  aprobarea  celui  ce  a  admis  la  lucru  formaţia  respectivă.  Întreruperea  lucrării  va  fi consemnată  în  autorizaţia  de  lucru.
La  terminarea  lucrării,  şeful  formaţiei  de  lucru  se  va  prezenta  obligatoriu  la  admitent  (şeful  de  tură)  pentru  a  închide  autorizaţia  de  lucru.
La  întreruperea  sau  încheierea  lucrărilor,  personalul  executant  va  lua  toate  măsurile specificate  de  normele  de  securitate  în  muncă,  situaţii  de  urgenţă  şi  protecţia mediului.
           15.  Executantul  va  respecta  cu  stricteţe  prevederile  incluse  în  autorizaţia  de  lucru  sau  procesul  verbal  de  predare - primire  în  reparaţii  emisă  de  către  beneficiar. 
16.  Executantul  va  lua  orice  măsuri  de  securitate  şi  sănătate  în  muncă,  situaţii  de  urgenţă   şi   de   protecţie   a   mediului   specifice   lucrării   executate,   suplimentare  faţă  de  cele înscrise  în  autorizaţia  de  lucru,  dacă  le  consideră  necesare  în  zona  sa  de  lucru.
	17.  Executantul  se  obligă  să  doteze  personalul  de  lucru  propriu  cu  scule,  unelte, schele,  dispozitive,  mecanisme  de  ridicat  omologate,  mijloace  tehnice  de  semnalizare  de securitate  şi  sănătate  a  zonelor  de  lucru  şi  cu  echipament  individual  de  protecţie  (salopetă,  bocanci  protecţie,  cizme,  ochelari  protecţie,  cască  de  protecţie,  mănuşi  protecţie,  vestă  reflectorizantă,  hamuri  de  siguranţă,  combinezoane  de  protecţie,  mască  de  protecţie,  etc.)  certificat  conform  normelor  metodologice  de  aplicare  a  Legii  nr.  319/2006,  acestea  aflându-se  în  stare  bună  de  funcţionare/utilizare. Este interzisa utilizarea centurilor de siguranța ca fiind EIP pentru lucrul la înălțime. Se vor folosi doar hamuri cu prindere dubla.
Executantul  va  respecta  prevederile  de  securitate  şi  sănătate  în  muncă  privind verificarea  mijloacelor  individuale  sau  colective  de  protecţie.
De  asemenea,  va  respecta  prevederile  PSI  privind  dotarea  cu  mijloace  de  primă intervenţie  în  caz  de  incendiu,  corespunzător  lucrărilor  executate. 
18. Executantul  va  respecta  prevederile  instrucţiunilor  proprii  pentru  lucrul  la  înălţime  şi  lucrul  în  spaţii  închise.  Personalul  executantului  va  folosi  scule  şi  dispozitive,  corespunzătoare  din  punct  de  vedere  al  securităţii  în  muncă,  specifice  lucrărilor  pe  care  le  execută  şi  va  purta  echipamentul  individual  de  protecţie  adecvat  lucrului  la  înălţime  în  conformitate  cu prevederile  instrucţiunilor  specifice  de  securitate  a  muncii  pentru  lucrul  la  înălţime.  
Purtarea  echipamentului  individual  de  protecţie  corespunzător  pentru  lucrul  la  înălțime  este  obligatorie.  Echipamentul  individual  de  protecţie  folosit va  fi  certificat  MMFES  în  conformitate  cu  prevederile  Legii nr. 319/2006.  
Sculele  folosite  vor  fi  asigurate  împotriva  căderii  de  la  înălţime.
19.  În  cazul  în  care  este  necesară  efectuarea  unor  lucrări  cu  surse  radioactive,  acestea  se  vor  executa  numai  cu  autorizaţie  de  lucru  emisă  de Termo Ploiești S.R.L.  şi  numai  la  schimburile  2  şi  3.  Executantul  va  asigura  delimitarea  şi  supravegherea  zonei  periculoase. 
	20.  Executantul  va  lua  măsuri  urgente  pentru  remedierea deficienţelor  semnalate  de  beneficiar,  privind  respectarea  normelor  de  securitate  şi  sănătate  în  muncă,  situaţii  de  urgenţă  şi  de  protecţie  a  mediului,  de  respectare  a  ordinei  şi  disciplinei  la  locul  de  muncă.  Dacă  executantul  nu  ia  măsuri  imediate  de  remediere  a  deficienţelor  constatate,  beneficiarul  are  dreptul  de  a  întrerupe  lucrările  şi  chiar  de  a  evacua  personalul  lucrător  al  executantului  din  Termo PLOIEŞTI S.R.L..
21.  Executantului i se interzice:
-  blocarea căilor de acces şi urgenţă din incinta Termo PLOIEŞTI S.R.L.;
-  abaterea de la traseele de acces  indicate  de  beneficiar; 
-  blocarea  sau  deteriorarea  hidranţilor  exteriori,  interiori  şi  a  pichetelor  P.S.I.;
-  fumatul  în  afara  zonelor  special  amenajate;
-  folosirea  surselor  de  foc  dacă  nu deţine  permis de  lucru  cu  foc;
-  folosirea mijloacelor  de  primă  intervenţie  din  dotare  a  pichetelor  PSI  în  alte scopuri;
-  să  recurgă  la  improvizaţii  în  instalaţiile  Termo PLOIEŞTI S.R.L.;
-  executarea  de  manevre  în  instalaţiile  Termo PLOIEŞTI S.R.L..
	22.  La  lucrările  la  care  este  necesară  folosirea  focului  deschis,  executantul  va  respecta  reglementările  conţinute  în  Legea 307/2006 şi Ordin OMAI 163/2007  referitoare  la  folosirea  focului  deschis  în zone  cu  pericol  de  incendiu  sau  explozie. 
            23. Pentru lucrările ce implică lucrul la inaltime, executantul este obligat sa respecte urmatoarele reguli:       
Lucrul la înaltime se va executa cu respectarea stricta a regulilor cuprinse în H.G. nr. 1146 / 2006 (cerinte minime de securitate pentru utilizarea echipamentelor de munca) si H.G. nr. 1091 / 2006 (cerinte minime de securitate si sanatate pentru locul de munca)
Lucrul la înaltime va fi permis numai lucratorilor special instruiti şi verificaţi medical pentru aceasta activitate şi sunt declaraţi „apt pentru lucru la înalţime”.
Toti cei care lucreaza în conditiile lucrului la înaltime, indiferent de domeniul de activitate, vor purta echipament individual de protectie, specific eliminarii pericolului caderii în gol:
           - casca de protectie
           - îmbracaminte si încaltaminte de protectie
           - centura de siguranta tip ham
Lucrul la înaltime este permis numai daca locul de munca a fost amenajat si dotat din punct de vedere tehnic si organizatoric astfel încât sa previna caderea de la înaltime a lucratorilor.
Lucrul la înaltime trebuie sa se desfasoare numai sub supraveghere. În functie de complexitatea lucrarilor si a gradului de periculozitate existent, persoana desemnata pentru supraveghere este conducatorul locului de munca sau conducatorul lucrarilor respective, sau alta persoana desemnata, echivalenta ca functie.
Mijloacele de productie si utilajele folosite pentru lucru la înaltime trebuie sa aiba certificat de conformitate si instructiunile de utilizare si întretinere sa fie perfect cunoscute de utilizatori
Echipamentele mecanice de ridicat, cum ar fi: macarale, platformele ridicătoare cu brațe articulate, autoscările mecanice, platformele telescopice hidromecanice, auto-telescoapele cu coș cu acționare hidromecanică și alte utilaje asemănătoare, vor fi utilizate numai în baza instrucțiunilor de lucru emise de producător și a instrucțiunilor de securitate a muncii adaptate locului de muncă.
Pentru utilizarea în siguranță a echipamentelor mecanice de ridicat trebuie respectate următoarele reguli specifice de securitate a muncii:
Echipamentele mecanice de ridicat trebuie să aibă o rezistență suficientă, conformă cu utilizarea căreia îi sunt destinate, și să fie corect instalate și utilizate.
Lucrătorii care utilizează echipamente mecanice de ridicat trebuie să fie instruiți în acest scop.
În coșul, nacela sau pe platforma echipamentului mecanic de ridicat este permisă prezența a cel mult doi lucrători, care împreună cu sculele și materialele necesare nu trebuie să depășească sarcina maximă admisibilă a echipamentului respectiv.
Operatorul echipamentului mecanic de ridicat, desemnat și instruit în acest scop, trebuie să supravegheze în permanență echipamentul și să asigure măsuri împotriva deplasării accidentale a acestuia.
Toate manevrele sau deplasările echipamentului mecanic de ridicat trebuie executate numai la comanda conducătorului punctului de lucru. Operațiunile de încărcare și descărcare trebuie efectuate numai de către un operator autorizat să utilizeze tipul de echipament utilizat. Operațiunile de încărcare / descărcare trebuie să fie întotdeauna supravegheate de o persoană competentă
Deplasarea echipamentului mecanic de ridicat de la un punct de lucru la altul este permisă numai după coborârea coșului nacelei sau platformei și fără lucrători pe utilaj.
Este interzis lucrul pe autoscări, auto-telescoape sau auto-platforme aflate pe terenuri a căror înclinare este mai mare cu 10° față de planul orizontal al echipamentului.
Este interzisă solicitarea laterală (tragerea pe orizontală) a coșului, nacelei sau platformei echipamentului mecanic de ridicat. 
Daca la anumite lucrari este nevoie de lucru cu schele, acestea trebuie sa fie conforme cu specificatiile tehnice ale producatorului, personalul care monteaza si demonteaza schelele  (schelari) trebuie sa fie atestati profesional pe acest domeniu .                      
24.  Personalul  executantului  va  respecta  prevederile  Legii  nr.  319/2006  şi  a  H.G.  nr.  955/2010  cu  privire  la  normele  metodologice  de  aplicare  a  Legii  nr.  319/2006 - în  special  a  Capitolului VI,  secţiunea  1  şi  2.
25.  Personalul  executantului  va  respecta  ordinea,  curăţenia,  normele  de  igienă  la utilizarea  grupurilor  sociale  şi  sanitare  puse  la  dispoziţie  de  admitent.
26.  Executantul  este  direct  răspunzător  de  incidentele  şi  avariile  provocate  din  vina sa  şi  de  nerespectarea  de  către  personalul  propriu  a  prevederilor  normelor  de  securitate  şi  sănătate  în muncă,  a  situaţiilor  de  urgenţă  şi  a  protecţiei  mediului.
	
B.  OBLIGAŢIILE  BENEFICIARULUI

1.  Responsabilii  de  SSM,  SU  şi  protecţia  mediului  ai Termo PLOIEŞTI S.R.L.  vor  efectua  instruirea  introductiv generală  personalului  executant  şi  vor  întocmi  fişa  de  instruire  colectivă  privind  securitatea  şi  sănătatea  în  muncă,  situaţii  de  urgenţă  şi  protecţia  mediului.  
a.  În  cadrul  instruirii  introductiv  generale  de  SSM  şi  SU  vor  fi  prezentate:
-  riscurile  de  accidentare  şi  de  îmbolnăvire  profesională  specifice Termo PLOIEŞTI S.R.L.;
-  locurile  de  muncă cu  risc  ridicat  şi  specific  din  unitate;
-  cunoştinţele  de  legislaţie  în  domeniul  securităţii  şi  sănătăţii  în  muncă,  în  vigoare;
- consecinţele  posibile  ale  necunoaşterii  sau  nerespectării  legislaţiei  de  securitate  şi  sănătate  în  muncă;
-  modul  de  alarmare  şi  acţiune  în  caz  de  incendiu  (urgenţă)  şi  modul  de  folosire  a mijloacelor  de  primă  intervenţie;
-  traseele  stabilite  de  beneficiar  pentru  accesul  personalului  executantului,  circulaţia mijloacelor  de  transport  şi  a  utilajelor  executantului  la  locurile  de  muncă  din  cadrul  Termo PLOIEŞTI S.R.L.  
b.  În  cadrul  instruirii  privind  protecția  mediului  vor  fi  prezentate:
-  noțiuni de  legislație  în  domeniul  protecției  mediului, aplicabile  obiectului contractului;
-  consecinţe  posibile  ale  necunoaşterii  sau  nerespectării  legislaţiei  mediului;
- modul  de  alarmare  în  caz  de  poluare  accidentală  şi  modul  de  utilizare  a mijloacelor  de  primă  intervenţie;
- locurile  special  amenajate  pentru  depozitarea  temporară  a  deşeurilor  rezultate  în urma  executării  lucrărilor  de  reparaţii;
-  tipuri  de  deşeuri  specifice  zonei  în  care  se  execută  lucrări  de  reparaţii. 
c.  Modul  de  alarmare  în  cazul  producerii  unei  poluări  accidentale: 
-  Executantul  anunţă  beneficiarul  privind  producerea  unei  poluări  accidentale;
- Beneficiarul  observă  producerea  unei  poluări  accidentale  în  zona  de   lucru   a   executantului;
	-  Anunţarea  factorilor  de  decizie  ai  beneficiarului  şi  executantului;
-  Anunţarea  de  către  beneficiar  a  autorităţilor  de  mediu  privind  apariţia  poluării;
-  Mobilizarea  echipei  şi  a  mijloacelor  de  intervenţie  ale  executantului;
-  Mobilizarea  echipei  şi  a  mijloacelor  de  intervenţie  ale  beneficiarului;
-  Limitarea  şi  eliminarea  poluării  produse;
- Anunţarea  de  către  beneficiar  la  autoritatea  locală  de mediu privind încetarea poluării.  
2.  Beneficiarul  va  lua  măsurile  organizatorice  care  îi  revin  la  executarea  lucrării  de  către  executantul  terţ:  va  întocmi  şi  completa  documentele  privind  admiterea  la  lucru (autorizaţie  de  lucru,  proces - verbal  de  predare - primire  în  reparaţie,  permis  de  lucru  cu foc,  etc.),  întreruperea,  terminarea  şi  încheierea  lucrărilor  precum  şi  indicarea  căilor  de  acces.
3.  Beneficiarul  va  lua  măsurile  tehnice,  de  securitate  şi  sănătate  în  muncă  şi  de  situaţii  de  urgenţă  înscrise  în  documentele  de  lucru,  conform Ordin 114/2022, a Ordinului 163/2007, precum  şi  în  instrucţiunile  interne,  regulamentul  intern  al  societăţii  şi  va  admite  efectiv  la  lucru  echipele  executantului. 
	4.  Beneficiarul  va  efectua  controale  periodice  privind  modul  în  care  se  execută lucrarea  şi  felul  cum  sunt  respectate  prevederile  securitate  şi  sănătate  în  muncă,  de  situaţii  de  urgenţă  şi  de  protecţie  a  mediului  de  către  personalul  executantului.
	5.  Beneficiarul  are  dreptul  de  a  întrerupe  lucrarea  şi  de  a  evacua  echipa executantului  din  zona  de  lucru  dacă  se  constată  abateri  ale  personalului  executantului  de  la  normele  de  securitate  şi  sănătate  în  muncă,  situaţii  de  urgenţă şi protectia mediului sau  încălcarea  ordinii  şi  disciplinei  la  locul  de  muncă.  Reluarea  lucrărilor  se  va  face  cu  aprobarea  admitentului,  numai  după  ce  executantul  a  luat  toate  măsurile  pentru  remedierea  abaterilor constatate.
       6.  Benefiaciarul  poate  transmite  periodic  executantului  avertizări  privind  impactul executării  unor  lucrări  asupra  mediului  ambiant.
7.  Beneficiarul  are  obligaţia  să  anunţe  la  autoritatea  locală  de  mediu  producerea evenimentelor  ce  au  ca  efect  poluarea  unei  zone  a  teritoriului  sau  ca  urmare  a  efectuării unor  lucrări  de  către  executant.
8.  Beneficiarul  are  obligaţia  să  anunţe  la  autoritatea  de  mediu  încetarea  poluării. 

C.  REGLEMENTĂRI  FINALE

1.  Cercetarea  împrejurărilor  în  care  s-a  produs  accidentul  de  muncă  cu  incapacitate  temporară  de  muncă  se  va  face,  imediat  după  comunicare,  de  către  comisia  numită  prin decizie  de  conducerea  persoanei  juridice  care  organizează  activitatea  în  care  s-a produs  evenimentul.  Dacă  în  accident  sunt  implicate  şi  victime  angajate  la  persoane  juridice  diferite,  la  cercetare  pot  participa  şi  delegaţi  ai  acestora.
2.  Cercetarea  împrejurărilor  în  care  s-au  produs  avariile  sau  incendiile  în  instalaţiile  aparţinând  Termo PLOIEŞTI S.R.L.  se  face  de  către  comisia  numită  prin  decizie  de  către  conducerea  Termo PLOIEŞTI S.R.L.  conform  legislaţiei  în  vigoare.
3.  Accidentul  care  a  antrenat  incapacitate  temporară  de  muncă / invaliditate / deces  se  înregistrează  la persoana  juridică  la  care  este  angajată  victima.
4.  Accidentele  care  se  produc  personalului  executantului,  în  afara  zonelor  de  lucru sau  căilor  de  acces  stabilite,  se  vor  înregistra  de  către  unitatea  de  execuție.
5.  În  cazul  în  care  apar  situații  deosebite,  neprevăzute  în  reglementările  în  vigoare, înregistrarea  accidentelor  de  muncă  va  fi  stabilită  de  către  Inspectoratul Teritorial de Muncă  Prahova.
D.  ALTE   PREVEDERI

1.  Prezenta  convenție  nu  se  substituie  prevederilor  normelor  tehnice  cu  caracter metodologic  elaborate  de  MMFPS  sau  alte  organisme  abilitate  şi  nici  prevederilor  legale  ale  normelor  de  securitate  şi  sănătate  în  muncă,  situații  de  urgență  sau  mediu  în  vigoare.
2.  Prevederile  prezentei  convenții  vor  fi  prelucrate  cu  personalul  admitentului  şi  al  executantului.
3.  Beneficiarul  şi  executantul  au  obligația  să  se  anunțe  reciproc  ori  de  câte  ori  constată  abateri  de  orice  fel  referitoare  la  prevederile  prezentei  convenții.
4.  Se  vor  respecta  cu  stricteţe  prevederile  OUG  195/2005  privind  protecţia  mediului.  
           5. In cazul abaterilor de la prezenta Conventie, executantul va fi penalizat in functie de gravitatea situatiei constatate, pe baza de proces-verbal de Constatare si/sau Raport de inspectie al reprezentanţilor Serviciului Intern de Prevenire şi Protecţie, al responsabilului de mediu sau al responsabilului SU ai beneficiarului.

